cyanic-selkie/wikianc huggingface dataset:
ಉದ್ಯೋಗ ಮೀಮಾಂಸೆ
ಕೇನ್ಸ್‌ ಸಿದ್ಧಾಂತ
ವರಮಾನವೇ ಉದ್ಯೋಗಕ್ಕೆ ಮೂಲ-ಎಂಬುದು ಕೇನ್ಸ್‌ ಸಿದ್ಧಾಂತಕ್ಕೆ ಆಧಾರ. ರಾಷ್ಟ್ರೀಯ ವರಮಾನದ ಹೆಚ್ಚಳಕ್ಕೆ ಅನುಸಾರವಾಗಿ ಉದ್ಯೋಗದ ಮೊತ್ತ ಹೆಚ್ಚುತ್ತದೆ. ಉದ್ಯೋಗವನ್ನು ಕುರಿತ ವಿವೇಚನೆ ನಡೆಸಲು ಈ ಅರ್ಥಶಾಸ್ತ್ರಜ್ಞರು ಎರಡು ತರ್ಕಮಾರ್ಗಗಳನ್ನು ಬಳಸಿಕೊಂಡಿದ್ದಾರೆ. ಮೊದಲನೆಯದು ಒಟ್ಟು ಬೇಡಿಕೆ ಮತ್ತು ಒಟ್ಟು ಸರಬರಾಯಿಯನ್ನು ಕುರಿತ ತರ್ಕಮಾರ್ಗ. ಅನುಭೋಗಿ ಖರ್ಚು (ಅ) ಬಂಡವಾಳದ ಖರ್ಚು ( I ) ಒಟ್ಟು ಉತ್ಪಾದನೆಯನ್ನೂ ಉದ್ಯೋಗವನ್ನೂ (ಙ) ನಿರ್ಧರಿಸುತ್ತವೆ (ಅ + I = ಙ). ಉಳಿತಾಯವೂ ಬಂಡವಾಳ ನಿಯೋಜನೆಯೂ ಸಮನಾಗಿರುತ್ತವೆಯೆನ್ನುವುದೂ (S=I) ಇವು ಉದ್ಯೋಗ ವನ್ನೂ ಉತ್ಪಾದನೆಯನ್ನೂ ನಿಷ್ಕರ್ಷಿಸುತ್ತವೆಯೆನ್ನುವುದೂ ಎರಡನೆಯ ತರ್ಕಮಾರ್ಗ.
ಒಂದು ಅರ್ಥವ್ಯವಸ್ಥೆಯಲ್ಲಿ ಉತ್ಪಾದನೆಯಾದ ಎಲ್ಲ ಸರಕುಗಳ ಹಾಗೂ ಸೇವೆಗಳ ಮೌಲ್ಯವನ್ನೂ ಒಟ್ಟುಗೂಡಿಸಿದಾಗ ಬಂದದ್ದೇ ಅಲ್ಲಿನ ಒಟ್ಟು ಸರಬರಾಯಿ. ಎಂದರೆ ಇದು ರಾಷ್ಟ್ರೀಯ ಉತ್ಪನ್ನ. ಅರ್ಥವ್ಯವಸ್ಥೆಯಲ್ಲಿ ಉತ್ಪಾದನೆ ಮಾಡಲಾದ ಎಲ್ಲ ಸರಕು ಹಾಗೂ ಸೇವೆಗಳಿಗೆ ಉಂಟಾಗುವ ಬೇಡಿಕೆಯೇ ಒಟ್ಟು ಬೇಡಿಕೆ. ಇದನ್ನು ಪರಿಣಾಮಕಾರಿ ಬೇಡಿಕೆ ಎಂದೂ ಕರೆಯುತ್ತಾರೆ. ಒಟ್ಟು ಬೇಡಿಕೆ ಒಟ್ಟು ಸರಬರಾಜನ್ನು ಸಂಧಿಸುವ ಮಟ್ಟದಲ್ಲಿ ಸಮಾಜದಲ್ಲಿಯ ಒಟ್ಟು ಉದ್ಯೋಗದ ಮಟ್ಟದ ನಿರ್ಧಾರವಾಗುತ್ತದೆ. ವಾಸ್ತವವಾಗಿ ಉದ್ಯೋಗದ ಮಟ್ಟದ ನಿರ್ಧಾರವಾದಾಗ ಉದ್ಯಮಿಗಳು ತಾವು ಉತ್ಪಾದನೆಯಲ್ಲಿ ವೆಚ್ಚಮಾಡಿದ್ದನ್ನು ತಮ್ಮ ಸರಕು ಸರಬರಾಜು ಮಾಡಿ ಪಡೆಯುತ್ತಾರೆ.
ನಕ್ಷೆಯಲ್ಲಿ ೪೫º ರೇಖೆ ಒಟ್ಟು ಸರಬರಾಜನ್ನು ತೋರಿಸುತ್ತದೆ. ತಾವು ಉತ್ಪತ್ತಿಮಾಡಿದ ಒಟ್ಟು ವಸ್ತುಗಳು ಮತ್ತು ಸೇವೆಗಳಿಗೆ ಸಮನಾದ ಬೇಡಿಕೆ ಮಾರುಕಟ್ಟೆಯಿಂದ ಬರುತ್ತದೆ ಎಂದು ಕಂಡುಬಂದರೆ ಉದ್ಯಮಿಗಳು ಎಷ್ಟು ಪ್ರಮಾಣದಲ್ಲಿ ಬೇಕಾದರೂ ಉತ್ಪಾದಿಸಲು ಸಿದ್ಧರಾಗಿರುತ್ತಾರೆ. ಎಲ್ಲಿ ಒಟ್ಟು ಸರಬರಾಯಿ ರೇಖೆ ಮತ್ತು ಒಟ್ಟು ಬೇಡಿಕೆ ರೇಖೆ (ಅ+I) ಸಂಧಿಸುತ್ತವೋ ಆ ಮಟ್ಟದಲ್ಲಿ ಒಟ್ಟು ಉತ್ಪಾದನೆ, ಉದ್ಯೋಗ ಮತ್ತು ವರಮಾನದ ನಿರ್ಧಾರವಾಗುತ್ತದೆ.
ಚಿತ್ರದಲ್ಲಿ (ಙe) ಎಂಬುದು ಒಟ್ಟು ವರಮಾನವನ್ನು ಸೂಚಿಸುತ್ತದೆ. ಈ ಮಟ್ಟದಲ್ಲಿ ಸಮಾಜದ ಉತ್ಪಾದನೆ ಮತ್ತು ಬೇಡಿಕೆಯ ಅಂಶಗಳು ಹೊಂದಿಕೊಳ್ಳುತ್ತವೆ. ಙe ಎಂಬ ಸಮತೋಲ ಮಟ್ಟದಲ್ಲಿ ಕಂಡು ಬಂದಿರುವುದಕ್ಕಿಂತ ಅಧಿಕ ವರಮಾನ ಉಂಟಾದರೆ, ಒಟ್ಟು ಬೇಡಿಕೆಗಿಂತ ಒಟ್ಟು ಸರಬರಾಜು ಅಧಿಕಗೊಳ್ಳುತ್ತದೆ. ಇದರ ಪರಿಣಾಮವಾಗಿ ಲಾಭಗಳು ಕುಸಿಯುತ್ತವೆ. ಮಾರಾಟವಾಗದೆ ವಸ್ತುಗಳು ಶೇಖರಿಸಲ್ಪಡುತ್ತವೆ. ಕೊನೆಯಲ್ಲಿ ಉತ್ಪಾದನೆ, ಉದ್ಯೋಗ ಮತ್ತು ವರಮಾನಗಳೂ ಕುಸಿಯುತ್ತವೆ. ಙe ಎಂಬ ಸಮತೋಲ ಮಟ್ಟದಲ್ಲಿ ಕಂಡುಬಂದಿರುವುದಕ್ಕಿಂತ ಅಧಿಕ ವರಮಾನ ಕಡಿಮೆಯಾದರೆ ಒಟ್ಟು ಬೇಡಿಕೆ ಒಟ್ಟು ಸರಬರಾಜಿಗಿಂತ ಅಧಿಕವಾಗುತ್ತದೆ. ಇದರಿಂದ ಲಾಭ ಅಧಿಕಗೊಳ್ಳುತ್ತದೆ, ಶೇಖರಿಸ ಲಾಗಿದ್ದ ಸರಕುಗಳ ಮಾರಾಟವಾಗುತ್ತದೆ. ಕ್ರಮೇಣ ಉದ್ಯೋಗ, ಉತ್ಪಾದನೆ ಮತ್ತು ವರಮಾನ ಹೆಚ್ಚುತ್ತವೆ.
ಉಳಿತಾಯ ಮಾಡಿದ ಹಣ ಬಂಡವಾಳ ನಿಯೋಜನೆಗೆ ಸಮಾನವಾಗಿರುತ್ತದೆ ಎಂಬ ತರ್ಕಸರಣಿಯನ್ನನುಸರಿಸಿ ಈ ಬಗ್ಗೆ ಈಗ ವಿವೇಚನೆ ನಡೆಸಬಹುದು. ಸಮಾಜದಲ್ಲಿ ಉತ್ಪಾದನೆ, ಉದ್ಯೋಗ ಮತ್ತು ವರಮಾನಗಳು ಯಾವ ರೀತಿ ಸಮತೋಲ ಮಟ್ಟದಲ್ಲಿರುತ್ತವೆ ಎಂಬುದನ್ನು ತೋರಿಸಲು ಅರ್ಥಶಾಸ್ತ್ರಜ್ಞರು ಮೊದಲನೆಯ ವಿಧಾನಕ್ಕೆ ಪುರಕವಾಗಿ ಈ ವಿಧಾನ ಅನುಸರಿಸಿದ್ದಾರೆ. ಇದರ ಪ್ರಕಾರ ಸಮಾಜದಲ್ಲಿಯ ಎಲ್ಲ ವರ್ಗಗಳ ಜನ ಉಳಿತಾಯ ಮಾಡುವ ಮೊತ್ತವೂ ಉದ್ಯಮಿಗಳು ಬಂಡವಾಳವಾಗಿ ಉಪಯೋಗಿಸಿಕೊಳ್ಳುವ ಮೊತ್ತವೂ ಸಮನಾಗಿಸುತ್ತವೆ ಎಂದು ತೋರಿಸಲಾಗಿದೆ. ಒಟ್ಟು ಉಳಿತಾಯ ಒಟ್ಟು ಬಂಡವಾಳ ನಿಯೋಜನೆಗೆ ಸಮನಾಗುವ ಮಟ್ಟದಲ್ಲಿ ಉತ್ಪಾದನೆ, ಉದ್ಯೋಗ ಮತ್ತು ವರಮಾನಗಳು ಸಮತೋಲ ಸ್ಥಿತಿಯಲ್ಲಿರುತ್ತವೆ. ಙe ಎಂಬುದು ಸಮತೋಲ ಮಟ್ಟವನ್ನು ಸೂಚಿಸುತ್ತದೆ. ಈ ಮಟ್ಟದಲ್ಲಿರುವುಕ್ಕಿಂತ ಅಧಿಕವಾಗಿ ಉಳಿತಾಯವಾದರೆ, ಒಟ್ಟು ವೆಚ್ಚದಲ್ಲಿ ಕೊರತೆ ಉಂಟಾಗುತ್ತದೆ. ಒಟ್ಟು ವೆಚ್ಚದಲ್ಲಿ ಕೊರತೆ ಉಂಟಾದರೆ ಪರಿಣಾಮಕಾರಿ ಬೇಡಿಕೆ ಕುಸಿಯುತ್ತದೆ. ಆಗ ಉತ್ಪಾದನೆ ಉದ್ಯೋಗ ಮತ್ತು ವರಮಾನ ಕುಸಿಯುತ್ತವೆ. ಉಳಿತಾಯ ಅಧಿಕವಾಗುವುದರ ಬದಲು ಬಂಡವಾಳ ನಿಯೋಜನೆ ಅಧಿಕವಾದರೆ ವ್ಯತಿರಿಕ್ತ ಪರಿಣಾಮಗಳು ಉದ್ಭವಿಸುತ್ತವೆ. ಆದ್ದರಿಂದ ಅರ್ಥವ್ಯವಸ್ಥೆ ಯಲ್ಲಿಯ ವಿವಿಧ ಆರ್ಥಿಕ ಪ್ರಭಾವಗಳು ಒಟ್ಟಾಗಿ ಕೆಲಸ ಮಾಡಿ ಪುನಃ ಉಳಿತಾಯ ಮತ್ತು ಬಂಡವಾಳ ನಿಯೋಜನೆಯ ಮಧ್ಯೆ ಸಮತೋಲನವನ್ನುಂಟುಮಾಡುತ್ತವೆ.
ಸಮತೋಲನ ಮಟ್ಟದಲ್ಲಿ ಯಾವ ರೀತಿ ಉತ್ಪಾದನೆ, ಉದ್ಯೋಗ ಮತ್ತು ವರಮಾನ ನಿರ್ಧಾರವಾಗುತ್ತವೆಯೆಂಬುದನ್ನು ಎರಡು ಭಿನ್ನಮಾರ್ಗಗಳಿಂದ ಇದುವರೆಗೂ ವಿವೇಚಿಸಿದ್ದಾ ಯಿತು. ಆದರೆ ಸಮತೋಲ ಮಟ್ಟ ಪುರ್ಣೋದ್ಯೋಗದ ಮಟ್ಟಕ್ಕೆ ಯಾವಾಗಲೂ ಸಮನಾಗಿರಬೇಕಾಗಿಲ್ಲ. ಕೆಲವು ವೇಳೆ ಸಮತೋಲನದ ಮಟ್ಟ ಪೂರ್ಣ ಉದ್ಯೋಗದ ಮಟ್ಟಕ್ಕಿಂತ ಅಧಿಕವಾಗಿರಬಹುದು ಅಥವಾ ಕಡಿಮೆಯಾಗಿಯೂ ಇರಬಹುದು. ಆರ್ಥಿಕ ವ್ಯವಸ್ಥೆಯಲ್ಲಿ ಅನೇಕ ಸಂದರ್ಭಗಳಲ್ಲಿ ಪುರ್ಣೋದ್ಯೋಗದ ಮಟ್ಟ ಏರ್ಪಡದೆ, ಉಳಿತಾಯ ಮತ್ತು ಬಂಡವಾಳ ನಿಯೋಜನೆಗಳಲ್ಲಿ ಸಮಾನತೆ ಉಂಟಾದರೆ ಅಥವಾ ಒಟ್ಟು ವೆಚ್ಚ ಮತ್ತು ಒಟ್ಟು ಸರಬರಾಜುಗಳ ಮಧ್ಯೆ ಸಮಾನತೆಯಿದ್ದರೆ ಆಗ ಅಪೂರ್ಣ ಉದ್ಯೋಗ ಸಮತೋಲ ಏರ್ಪಡುತ್ತದೆ. ಇಂಥ ಸಂದರ್ಭಗಳಲ್ಲಿ ಪುರ್ಣೋದ್ಯೋಗದ ಮಟ್ಟ ಮತ್ತು ಅಪೂರ್ಣ ಉದ್ಯೋಗದ ಮಟ್ಟ ಇವುಗಳಲ್ಲಿ ಅಂತರವನ್ನು ಕಾಣಬಹುದು. ಇದನ್ನೇ ಅರ್ಥಶಾಸ್ತ್ರಜ್ಞರು ಒಟ್ಟು ವೆಚ್ಚದ ಇಳಿತ-ಉಬ್ಬರಗಳಿಂದ ಉಂಟಾಗುವ ಅಂತರವೆಂದು ಕರೆಯುತ್ತಾರೆ. ಒಟ್ಟು ವೆಚ್ಚ ಪುರ್ಣೋದ್ಯೋಗದ ಮಟ್ಟದ ವರಮಾನಕ್ಕಿಂತ ಕಡಿಮೆಯಾಗಿದ್ದರೆ ಆರ್ಥಿಕ ವ್ಯವಸ್ಥೆಯಲ್ಲಿ ಅಂತರ ಉಂಟಾಗುತ್ತದೆ. ಇದರ ಫಲವಾಗಿ ಅನೇಕ ಪರಿಣಾಮಗಳು ಕಂಡುಬರುತ್ತವೆ. ನಿಜವರಮಾನ, ಉತ್ಪಾದನೆ ಮತ್ತು ಉದ್ಯೋಗಗಳು ಕುಸಿಯುತ್ತವೆ.
ಅದರ ಬದಲು ಒಟ್ಟು ವೆಚ್ಚ ಪುರ್ಣೋದ್ಯೋಗದ ಮಟ್ಟದ ವರಮಾನಕ್ಕಿಂತ ಅಧಿಕವಾದರೆ ಆಗಲೂ ಅರ್ಥವ್ಯವಸ್ಥೆಯಲ್ಲಿ ಅಂತರ ಉಂಟಾಗುತ್ತದೆ. ಇದರಿಂದಲೂ ಕೆಲವು ದುಷ್ಪರಿಣಾಮಗಳು ಕಂಡು ಬರುತ್ತವೆ. ಅಂದರೆ ಹಣದ ಚಲಾವಣೆ ಅಧಿಕಗೊಂಡು (ನಿಜ ಉತ್ಪಾದನೆ, ಉದ್ಯೋಗ ಮತ್ತು ವರಮಾನ ಏರಲು ಸಾಧ್ಯವಿಲ್ಲದೆ ಇರುವುದರಿಂದ) ವಸ್ತುಗಳ ಮತ್ತು ಸೇವೆಗಳ ಬೆಲೆ ಜನರಿಗೆ ತೊಂದರೆಯಾಗುತ್ತದೆ. ಒಟ್ಟು ವೆಚ್ಚದ ಇಳಿತಾಯದ ಪರಿಣಾಮವೆಂದರೆ ಆರ್ಥಿಕ ಮುಗ್ಗಟ್ಟು. ಅಂದರೆ ಪರಿಣಾಮಕಾರಿ ಬೇಡಿಕೆಯ ಕೊರತೆಯಿಂದ ವಸ್ತುಗಳಿಗೆ ಸಾಕಷ್ಟು ಮಾರುಕಟ್ಟೆ ಇಲ್ಲದೆ ಉತ್ಪಾದನೆ ಕುಗ್ಗುತ್ತದೆ. ಉತ್ಪಾದನೆ ಕುಗ್ಗಿದಾಗ ನಿರುದ್ಯೋಗ ಉಂಟಾಗುತ್ತದೆ. ಇದನ್ನು ಸರಿಪಡಿಸಲು ಕೇನ್ಸ್‌ ಮತ್ತು ಆತನ ಅನುಯಾಯಿಗಳು ಕೆಲವು ಸಲಹೆ ನೀಡಿದ್ದಾರೆ:
ಸಲಹೆ
ಹಣದುಬ್ಬರದ ಪರಿಸ್ಥಿತಿ ಒದಗಿದಾಗ ಮೇಲೆ ಸೂಚಿಸಿರುವ ನೀತಿಗಳಿಗೆ ವ್ಯತಿರಿಕ್ತವಾದ ನೀತಿ ಅನುಸರಿಸುವುದು ಅವಶ್ಯ.
೧೯೩೦ರ ಸುಮಾರಿನಲ್ಲಿ ಪ್ರಪಂಚದಲ್ಲಿ ಅತ್ಯಂತ ಭೀಕರ ಆರ್ಥಿಕ ಮುಗ್ಗಟ್ಟು ಸಂಭವಿಸಿದಾಗ ಅನೇಕ ರಾಷ್ಟ್ರಗಳ ಸರ್ಕಾರಗಳ ಕೇನ್ಸ್‌ ಸಲಹೆಗಳನ್ನು ಪ್ರಯೋಗಿಸಿ ನೋಡಿದುವು. ಇವುಗಳಿಂದ ಸಾಕಷ್ಟು ಪರಿಣಾಮವೂ ಉಂಟಾಯಿತು. ಇದರಿಂದ ಅರ್ಥಿಕ ನೀತಿಗಳನ್ನು ರೂಪಿಸುವುದರಲ್ಲಿ ಒಂದು ಹೊಸ ಅಧ್ಯಾಯ ಆರಂಭವಾಯಿತು ಎನ್ನಬಹುದು. ಹಣದುಬ್ಬರ ಪರಿಸ್ಥಿತಿ ಒದಗಿದಾಗಲೂ ಕೇನ್ಸ್‌ ಸಲಹೆಗಳು ಪ್ರಯೋಗ ಪರೀಕ್ಷೆಯಲ್ಲಿ ತಕ್ಕ ಮಟ್ಟಿಗೆ ಫಲಪ್ರದವಾಗಿವೆಯೆನ್ನಬಹುದು.
ಉಲ್ಲೇಖಗಳು
ವರ್ಗ:ಅರ್ಥಶಾಸ್ತ್ರ
ಲೀಲಾ ಭಟ್
=ಲೀಲಾ ಭಟ್= ಪುತ್ತೂರಿನ ಸಾಹಿತ್ಯ ವಲಯವನ್ನು ವಿಸ್ತರಿಸಿದ ಹಿರಿಯರಲ್ಲಿ ಪ್ರೊ.ಬಿ.ಲೀಲಾ ಭಟ್ಟರು ಒಬ್ಬರು. ಇವರ ಹುಟ್ಟೂರು ದ.ಕ.ಜಿಲ್ಲೆಯ ಪುತ್ತೂರು, ತಂದೆ ಬೊಳುವಾರು ಶ್ರೀನಿವಾಸ ಭಟ್, ತಾಯಿ ಜೀನಾ ಬಾಯಿ  ಇವರು ಜಿನಸಿ ವ್ಯಾಪಾರಿಗಳು. ಪ್ರವಾಸ ಕಥನ, ಸಂಶೋದನೆ, ಸಂಪಾದನೆ, ಅನುವಾದ, ಜೀವನಚರಿತ್ರೆ ಹೀಗೆ ಸೃಜನೇತರ ಸಾಹಿತ್ಯ ವಲಯದಲ್ಲಿ ಕೆಲಸ ಮಾಡಿದ ಹಿರಿಯ ವ್ಯಕ್ತಿ. ಇವರ ಮನೆ ಮಾತು ಕೊಂಕಣಿ. ಆದರೆ ತುಳು, ಹಿಂದಿ, ಇಂಗ್ಲಿಷ್ ಭಾಷೆಗಳಲ್ಲಿ ಅವರಿಗೆ ಪರಿಣತಿಯಿತ್ತು. ಉಗ್ರಾಣ ಮಂಗೇಶರಾಯರು, ಶಿವರಾಮ ಕಾರಂತರು, ಬ್ಯೆಂದೂರು ಆನಂದರಾಯರು, ಕಡವ ಶಂಭುಶರ್ಮ ಮುಂತಾದವರು ನಿರ್ಮಿಸಿದ ಪುತ್ತೂರಿನ 'ಸಾಹಿತ್ಯ ರಥ'ವನ್ನು ಮುನ್ನಡೆಸಿದ ಹಿರಿಮೆ ಇವರದು. ಪುತ್ತೂರು ಕರ್ನಾಟಕ ಸಂಘದ ಬೆಂಬಲ, ಬೋಳಂತಕೋಡಿ ಈಶ್ವರ ಭಟ್ಟರ ಒತ್ತಾಸೆ, ಲೀಲಾ ಭಟ್ಟರ ಶ್ರದ್ಧೆಗಳು ಮುಪ್ಪುರಿಗೊಂಡು ಉಗ್ರಾಣ ಮತ್ತು ಎಂ.ಎನ್.ಕಾಮತ್ ಸಂಪುಟಗಳು ಹೊರಬರಲು ಸಾದ್ಯವಾಯಿತು.
ವಿದ್ಯಾಭ್ಯಾಸ
ಪ್ರಾಥಮಿಕ ಮತ್ತು ಪ್ರೌಢಶಿ‍ಕ್ಷಣವನ್ನು ಪುತ್ತೂರಿನಲ್ಲಿಯೇ ಪಡೆದರು ಹಾಗು ಮಂಗಳೂರಿನ ಸೆಂಟ್ ಆಗ್ನೆಸ್ ಕಾಲೇಜಿನಲ್ಲಿ ಬಿ. ಎ., ಬಿ. ಟಿ. ಪದವಿ, ಮದ್ರಾಸು ವಿಶ್ವವಿದ್ಯಾಲಯದಿಂದ ಕನ್ನಡದಲ್ಲಿ ಎಂ. ಎ. ಪದವಿ.ಪದಡೆದಿದ್ದಾರೆ ಗುರುಗಳು: ಕಡವ ಶಂಭುಶರ್ಮ, ಮಾರಪ್ಪ ಶೆಟ್ಟಿ ಹಾಗು ಮದ್ರಾಸಿನಲ್ಲಿ ಪ್ರೊ. ಎಂ. ಮರಿಯಪ್ಪ ಭಟ್ಟರು ಮೊದಲಾದವರು. ಉದ್ಯೊಗ:ಇವರು ಆರಂಭದಲ್ಲಿ ನಾಲ್ಕು ವರ್ಷ ಪುತ್ತೂರಿನ ಬೋರ್ಡ್ ಹೈಸ್ಕೂಲಿನಲ್ಲಿ ಅಧ್ಯಾಪಕಿಯಾಗಿ ಕೆಲಸ ಮಾಡಿದ ಅನಂತರ ಕನ್ನಡ ಉಪನ್ಯಾಸಕರಾಗಿ ಉಡುಪಿಯ ಎಂ. ಜಿ. ಎಂ. ಕಾಲೇಜಿನಲ್ಲಿ ತಮ್ಮ ಬದುಕಿನ ಸಾರವತ್ತಾದ ಭಾಗವನ್ನು ಕಳೆದರು.
ಶ್ರಾವಣ ಸಂಜೆ
ಶ್ರಾವಣ ಸಂಜೆ ಚಿತ್ರವು ೦೩ ಫೆಬ್ರವರಿ ೧೯೯೫ನಲ್ಲಿ ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ಎ.ಟಿ.ರಘುರವರು ನಿರ್ದೇಶಿಸಿದ್ದಾರೆ. ರಮಾ ರಾಮನಾಥ್, ಗೀತಾ ಲಿಂಗಪ್ಪಗೌಡ, ಎಮ್.ಕೆ.ಲಲಿತಾ ಮತ್ತು ಗಾಯತ್ರಿ ಬದ್ರಿನಾಥ್ ಈ ಚಿತ್ರವನ್ನು ನಿರ್ಮಾನಿಸಿದ್ದಾರೆ.
ಚಿತ್ರದ ಹಾಡುಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೧೯೯೫ ಕನ್ನಡಚಿತ್ರಗಳು
ಯು-ಟರ್ನ್
ಯು-ಟರ್ನ್ ಅಪ್ಪಟ ಪವನ್ ಶೈಲಿಯ ಸಿನೆಮಾ. ಇದು ಅವರ ಸಾಧನೆಯ ಕಿರೀಟಕ್ಕೆ ಇನ್ನೊಂದು ಚಿನ್ನದ ಗರಿ. ಸಂಕ್ಷಿಪ್ತವಾಗಿ ಎಷ್ಟನ್ನು ಹೇಳಬೇಕೋ ಅಷ್ಟನ್ನು ಹೇಳಿ ಮುಗಿಸುವ ಅವರ ಬದ್ಧತೆಯೇ ನನಗಿಷ್ಟವಾದದ್ದು. ಇಡಿಯ ಚಿತ್ರದಲ್ಲಿ ಒಂದೇ ಒಂದು ದೃಶ್ಯ ಅನಗತ್ಯ ಎಂದು ಪರಿಗಣಿಸಬಹುದಾದದ್ದಿಲ್ಲ. ಎರಡು ಗಂಟೆಗಳ ಕಾಲ ಏನನ್ನೆಲ್ಲಾ ಪರದೆಯ ಮೇಲೆ ತೋರಿಸುತ್ತಾರೋ ಅದೆಲ್ಲಾ ಬೇಕಾದದ್ದೇ. ಉಳಿದ ಚಿತ್ರಗಳಂತೆ ನಾಯಕ-ನಾಯಕಿಯ ಅನಗತ್ಯ ಸಂಭಾಷಣೆಗಳು, ಕಥೆಯಲ್ಲಿ ನಾವೇನನ್ನೋ ನಿರೀಕ್ಷಿಸುತ್ತಿರುವಾಗ ತಕ್ಷಣ ವಿದೇಶದ ಯಾವುದೋ ಸಮುದ್ರ ತೀರದಲ್ಲೋ ಇನ್ನೆಲ್ಲೋ ಪ್ರಾರಂಭವಾಗುವ ಪದ್ಯಗಳು, ಹೆಜ್ಜೆ-ಹೆಜ್ಜೆಗೆ ನಾಯಕನ ವೈಭವೀಕರಣ, ನಾಯಕ ಹೊಡೆಯುವ ಮುಂಚೆಯೇ ನೆಲಕ್ಕುರುಳುವ ಹಿಂಬಾಲಕರಿರುವ ಖಳನಾಯಕ- ಇವೆಲ್ಲಾ ಇಲ್ಲಿಲ್ಲ. ಅದಕ್ಕೆ ಬದಲಾಗಿ ಪ್ರತಿಯೊಂದು ಫ್ರೇಮ್’ನಲ್ಲಿ ಏನೇನು ವಸ್ತುಗಳನ್ನು ಬಳಸಿದ್ದಾರೋ ಅವೆಲ್ಲಾ ಇನ್ನೇನನ್ನೋ ಸಂಕೇತಿಸುತ್ತವೆ! ನಮಗೊಂದು ಹೊಸ ಯೋಚನೆಗೆ ಹಾದಿಯನ್ನು ತೆರೆದಿಡುತ್ತವೆ. ಉದಾಹರಣೆಗೆ: ಇಂಡಿಯನ್ ಎಕ್ಸ್’ಪ್ರೆಸ್ ಪತ್ರಿಕೆಯಲ್ಲಿ ಇನ್’ಟರ್ನ್ ಆಗಿ ಕಾರ್ಯನಿರ್ವಹಿಸುತ್ತಿದ್ದ ರಚನಾಳ ಮನೆಯ ಬಾಗಿಲಿನ ಹಿಂಬದಿಯಲ್ಲಿ ನೇತಾಡಿಸಿದ್ದ ದೇವಿಯ ಮುಖದಂತಿದ್ದ ಅಲಂಕಾರಿಕ ವಸ್ತು. ಅದನ್ನೇ ಚಿತ್ರದ ಕೊನೆಯಲ್ಲಿ ಕೆಳಕ್ಕೆ ಬೀಳಿಸುವ ಮೂಲಕ ಆಕೆಯ ‘ಯು-ಟರ್ನ್’ಗೆ ಇನ್ನಷ್ಟು ಭಯದ ಲೇಪನವನ್ನು ಕೊಟ್ಟಿದ್ದಾರೆ. ವಕೀಲನ ಮನೆಯ ಬಾಗಿಲಿನ ಗಣಪತಿಯ ಮುಖವನ್ನೂ ಇದೇ ಥರ ಬಳಸಿಕೊಳ್ಳಲಾಗಿದೆ. ಹೀಗಿರುವ ಅದೆಷ್ಟೋ ಉದಾಹರಣೆಗಳು ಚಿತ್ರದಲ್ಲಿ ಸಿಗುತ್ತಾ ಹೋಗುತ್ತವೆ.
ಚಿತ್ರದ ಯಶಸ್ಸಿನಲ್ಲಿ ಪೋಲೀಸ್ ಪಾತ್ರಧಾರಿಗಳದ್ದು ಬಹುದೊಡ್ಡ ಕೊಡುಗೆಯಿದೆ. ಒಬ್ಬರಿಗಿಂತ ಒಬ್ಬರು ಚೆನ್ನಾಗಿ ಅಭಿನಯಿಸಿದ್ದಾರೆ. ಸಬ್ ಇನ್ಸ್ಪೆಕ್ಟರ್ ಬಿ.ಕೆ. ನಾಯಕ್ ಭಾವನಾತ್ಮಕವಾಗಿ, ಸಹಜವಾಗಿ ಸ್ಪಂದಿಸುವ ಮೂಲಕ ಇಷ್ಟವಾಗುತ್ತಾರೆ. ಪೋಲೀಸ್ ಇಲಾಖೆಯ ಸ್ಥಿತಿ-ಗತಿಗಳು ಚಿತ್ರದ ಮೂಲ ಆಶಯವಲ್ಲದಿದ್ದರೂ ಆ ವಿಷಯದ ಮೇಲೆ ಬೆಳಕು ಚೆಲ್ಲುವ ಪ್ರಯತ್ನ ಜೊತೆಜೊತೆಯಲ್ಲೇ ಸಾಗಿದೆ. ಮಹಿಳಾ ಪೇದೆಯು “ಸಾರ್... ನಾನು ಮನೆಗೆ ಹೋಗ್ಲಾ?” ಎಂದು ಕೇಳುವಾಗ ಪೋಲೀಸ್ ಸಿಬ್ಬಂದಿಗಳಿಗೂ ತಮ್ಮದೇ ಆದ ವೈಯಕ್ತಿಕ ಬದುಕಿದ್ದರೂ ಅದನ್ನ ಬಿಟ್ಟು ಕರ್ತವ್ಯ ನಿರ್ವಹಣೆಗೆ ಸಿದ್ಧರಾಗುವ ಬದ್ಧತೆ ನೆನಪಾಗುತ್ತದೆ. ವಕೀಲನ ಮನೆಯಿರುವ ಅಪಾರ್ಟ್’ಮೆಂಟ್’ನಲ್ಲೇ ಕಾವಲಿಗೆ ನಿಲ್ಲಲು ಇನ್ನೊಬ್ಬ ಪೇದೆಗೆ ನಾಯಕ್ ತಿಳಿಸಿ ಹೊರಟಾಗ, ಆ ಪೇದೆಯ ಗೊಣಗುಟ್ಟುವಿಕೆಯಲ್ಲಿ ಸಹಜತೆ ತುಂಬಿಕೊಳ್ಳುತ್ತದೆ. ಅಂತೆಯೇ ಮೇಲಧಿಕಾರಿಗಳ ಒತ್ತಡ, ರಾಜಕಾರಿಣಿಗಳ ಹಸ್ತಕ್ಷೇಪ ಇವೆಲ್ಲಾ ಸ್ಪಷ್ಟವಾಗಿ ಚಿತ್ರಿತವಾಗಿದೆ. ಡಬಲ್ ರೋಡ್ ಫ್ಲೈ ಓವರ್’ನ ವಿಷಯಕ್ಕೆ ಸಂಬಂಧಿಸಿ ಸುಂದರ್ ಸಾವು ನಡೆದುದು ಇನ್ಸ್ಪೆಕ್ಟರ್ ಗಮನಕ್ಕೆ ಬಂದರೂ ‘ಆತ್ಮಕತ್ಯೆ’ ಎಂದು ಷರಾ ಬರೆದು ಪ್ರಕರಣಕ್ಕೆ ಕೊನೆಯಿಡುವ ಪ್ರಯತ್ನ, ನಾಯಕ್’ಗೆ ಇನ್ನಷ್ಟು ರಹಸ್ಯ ಭೇದಿಸುವ ಆಸೆಯಿದ್ದರೂ ಮೇಲಧಿಕಾರಿಗಳ ಸಹಾಯ ಇಲ್ಲದೇ ಇರುವುದು- ಇವೆಲ್ಲಾ ಅತ್ಯಂತ ಸಹಜವಾಗಿ ಮೂಡಿಬಂದಿದೆ.
ಪವನ್ ನಿರ್ದೇಶನವೆಂದ ಮೇಲೆ ಛಾಯಾಗ್ರಹಣ, ಸಂಭಾಷಣೆ, ಹಿನ್ನೆಲೆ ಸಂಗೀತ ಇವೆಲ್ಲಾ ಅತ್ಯಂತ ಮೇಲ್ಮಟ್ಟದಲ್ಲಿರುತ್ತವೆ ಎಂಬುದು ಗೊತ್ತಿರುವ ವಿಚಾರವೇ. ಒಂದು ಉತ್ತಮ ಚಿತ್ರ ನಿರ್ಮಿಸಬೇಕಾದಲ್ಲಿ ಎಲ್ಲೋ ದೂರದೂರದ ಸ್ಥಳಗಳನ್ನು ಹುಡುಕಿ ಅಲೆಯಬೇಕಿಲ್ಲ. ಅತ್ಯಂತ ಸಾಮಾನ್ಯವಾದ ಪೋಲೀಸ್ ಸ್ಟೇಶನ್, ಅಪಾರ್ಟ್’ಮೆಂಟ್’ಗಳು ಇವನ್ನೇ ಬಳಸಿ ನೆರಳು-ಬೆಳಕಿನ ಆಟವನ್ನಾಡಿಸಿ ಕ್ಯಾಮೆರಾ ಕಣ್ಣಿನಲ್ಲಿ ಅತ್ಯದ್ಭುತ ಎನ್ನುವಂತೆ ತೋರಿಸಲು ಸಾಧ್ಯ ಎನ್ನುವುದು ಈ ಚಿತ್ರದಲ್ಲಿ ಸ್ಪಷ್ಟವಾಗಿದೆ. ‘ಯು-ಟರ್ನ್’ ತೆಗೆದುಕೊಂಡ ಇಬ್ಬರು ಯುವಕರನ್ನು ಸುರಕ್ಷತೆಗೆಂದು ಜೈಲಿನಲ್ಲಿ ಕೂಡಿ ಹಾಕಿ, ಆ ಬಳಿಕ ಅವರ ಹೊಡೆದಾಟವಾಗುವಾಗ ವಿದ್ಯುತ್ಸಂಪರ್ಕ ಕಡಿತಗೊಳಿಸಿ ಟಾರ್ಚ್ ಬೆಳಕಿನಲ್ಲಿ ಸನ್ನಿವೇಶಗಳನ್ನು ಚಿತ್ರಿಸಿಕೊಂಡದ್ದು ಛಾಯಾಗ್ರಹಣದ ವಿಭಿನ್ನ ಅನುಭವವನ್ನು ನೋಡುಗನಿಗೆ ಕಟ್ಟಿಕೊಡುವ ಉದ್ದೇಶದಿಂದ ಎಂದಾದರೂ; ಲಾಕ್ ಓಪನ್ ಆಗದೇ ಇರೋದು ಎಲ್ಲಿಯೋ ಒಂದೆಡೆಯಲ್ಲಿ ನಮ್ಮ ಪೋಲೀಸ್ ಇಲಾಖೆಯಲ್ಲಿ ಲಭ್ಯವಿರುವ ಸೌಲಭ್ಯಗಳ ಕುರಿತಾಗಿಯೂ ಮಾತನಾಡುತ್ತದೆ.
ಇನ್ನು ಹಿನ್ನೆಲೆ ಸಂಗೀತದ ವಿಚಾರಕ್ಕೆ ಬಹುಶಃ ಹತ್ತರಲ್ಲಿ ಹತ್ತು ಅಂಕ ನೀಡಿದರೂ ಅಚ್ಚರಿಯಾಗದು. ಅಪಾರ್ಟ್’ಮೆಂಟ್’ಗಳಲ್ಲಿ ಸರ್ವೇ ಸಾಮಾನ್ಯವಾದ ಪಾರಿವಾಳದ ಕೂಗುಗಳನ್ನೂ ಹಿನ್ನೆಲೆಯಲ್ಲಿ ಅಳವಡಿಸಿಕೊಳ್ಳಲಾಗಿದೆ! ನಾಯಕ್ ಮತ್ತು ರಚನಾ ಮಾಲ್’ವೊಂದರ ಕಾಫಿ ಶಾಪ್’ನಲ್ಲಿ ಕುಳಿತು ಮಾತನಾಡುತ್ತಿರುವಾಗ ಮಾಲ್’ನಲ್ಲಿ ಕೇಳಿಬರುವ ಹಿತವಾದ ಸಂಗೀತ, ಜನರ ಗದ್ದಲ ಇವೆಲ್ಲಾ ನಮ್ಮನ್ನು ನಮಗರಿವಿಲ್ಲದೇ ಆ ಸ್ಥಳಕ್ಕೆ ಕೊಂಡೊಯ್ದು ಬಿಡುತ್ತವೆ. ಇನ್ನು ಸನ್ನಿವೇಶದ ತೀವ್ರತೆಗೆ ತಕ್ಕಂತೆ ಸಿಡಿಲನ್ನು ಮತ್ತೆ ಮತ್ತೆ ಬಳಸಿಕೊಂಡದ್ದು ಗಮನಿಸಬೇಕಾದ ಅಂಶವೇ ಆಗಿದೆ.
ಪಾತ್ರಗಳ ಸಂಖ್ಯೆ ಇಲ್ಲಿ ಅಧಿಕವೇನೋ ಎಂದನ್ನಿಸುತ್ತದೆ. ಕಾರ್ಪೊರೇಟರ್'ನ ಸಿ.ಎ. ಸುಂದರ್, ಮಾಯಾ, ಮಾಯಾಳ ಗಂಡ ರಿತೇಶ್, ರಚನಾ, ರಚನಾಳ ಸಹೋದ್ಯೋಗಿ ಆದಿತ್ಯ, ಮಾಯಾ-ರಿತೇಶ್ ಮಗಳು ಆರ್ಣಾ ಹೀಗೆ ಮುಖ್ಯವಾದ ಪಾತ್ರಗಳೊಡನೆ ರಚನಾ ತಾಯಿ, ವಕೀಲನ ಕುಟುಂಬ (ಒಂದರೆಕ್ಷಣಕ್ಕೆ ಬಂದು ಹೋಗುವುದು) ಇತ್ಯಾದಿ ಹಲವು ಪಾತ್ರಗಳಿವೆ. ಕಥೆಯಲ್ಲಿ ಮುಖ್ಯಪಾತ್ರ ವಹಿಸುವ, ಆದರೆ ಅದು ಯಾರೆಂದು ಸ್ಪಷ್ಟವಾಗಿ ಕೊನೆಯವರೆಗೂ ಹೇಳದೆ ನಮ್ಮ ಕಲ್ಪನೆಗೆ ಬಿಟ್ಟಿರುವ, ಫ್ಲೈ ಓವರ್’ನಲ್ಲಿರುವ ವಾಸಿಸುವ ವಯಸ್ಸಾದ ಓರ್ವ ವ್ಯಕ್ತಿಯ ಚಿತ್ರಣವೂ ಸಮರ್ಪಕವಾಗಿದೆ. ಇಂತಹವುಗಳೇ ಪವನ್ ಚಿತ್ರದ ವಿಶೇಷತೆಗಳು!
ಇನ್ನೊಂದು ವಿಶೇಷತೆ- ಲೂಸಿಯಾ ಟಚ್! ‘ಯು-ಟರ್ನ್’ ತೆಗೆದುಕೊಂಡ ಇಬ್ಬರು ಯುವಕರಲ್ಲಿ ಒಬ್ಬಾತನು ಮಾದಕದ್ರವ್ಯ ಸೇವಿಸುವ ದೃಶ್ಯದಲ್ಲಿ ಆತ ಮಾದಕವಸ್ತುವನ್ನು ಮೊದಲು ಲೂಸಿಯಾ ಚಿತ್ರದ ಸಿ.ಡಿ.ಯ ಮೇಲೆ ಹಾಕಿಕೊಳ್ಳುತ್ತಾನೆ!! ಆ ಬಳಿಕ ಪೋಲೀಸ್ ಆ ಮನೆಗೆ ಬಂದು ಅರೆಪ್ರಜ್ಞಾವಸ್ಥೆಯಲ್ಲಿ ಇದ್ದ ಅವನನ್ನು ಎಬ್ಬಿಸಲು ಪ್ರಯತ್ನಿಸುವಲ್ಲಿ ‘ಲೂಸಿಯಾ’ದಲ್ಲಿ ಅಚ್ಯುತ್ ಕುಮಾರ್ ಮತ್ತು ಸತೀಶ್ ನಡುವಿನ ದೃಶ್ಯಕ್ಕೆ ಅತ್ಯಂತ ಸಮೀಪವಾಗುವ ದೃಶ್ಯವೊಂದು ಇಲ್ಲೂ ಬಳಕೆಯಾಗಿದೆ. ಮಾದಕವ್ಯಸನಿಯ ಸ್ಥಾನದಲ್ಲಿ ಕ್ಯಾಮೆರಾ ಇಟ್ಟು ಅವನಿಗೆ ಹೊರಜಗತ್ತು ಹೇಗೆ ಗೋಚರಿಸುತ್ತದೆ ಎಂಬುದನ್ನೊಮ್ಮೆ ತೋರಿಸುತ್ತಾರೆ. ಇಲ್ಲಿಯೂ ಲೂಸಿಯಾ ಮಾದರಿ ಪುನರಾವರ್ತನೆಯಾಗುತ್ತದೆ. ಈ ಸಂದರ್ಭದಲ್ಲಿ ಪೋಲೀಸ್’ನ ಒಂದು ಮಾತಂತೂ ಪ್ರತಿಶತ ಅಚ್ಯುತ್ ಕುಮಾರ್ ಲೂಸಿಯಾದಲ್ಲಿ ಹೇಳಿದಂತಿತ್ತು. ಅದೇ ಧ್ವನಿಯನ್ನು ಇಲ್ಲಿ ಬಳಸಿದ್ದಾರೋ ಏನೋ ಎಂಬ ಸಂಶಯವಿನ್ನೂ ನನಗಿದೆ!
ಕೊನೆಯದಾಗಿ ದೆವ್ವದ ವಿಚಾರ! ಈ ಆತ್ಮ-ದೆವ್ವ ಇತ್ಯಾದಿಗಳ ಇರುವಿಕೆಯನ್ನು ಖಚಿತಪಡಿಸಿಕೊಂಡು ಚಿತ್ರ ಕೊನೆಗೊಳ್ಳೋದಾ? ಇಡಿಯ ಸರಣಿ ಸಾವಿಗೆ ಮಾಯಾಳ ಆತ್ಮದ ಸೇಡು ಕಾರಣವೇ? ಅಥವಾ ಇದು ಅವರವರ ಮನದ ಭಾವನೆಯಾ? ಅಪರಾಧಿಗಳ ಮನದ ತಪ್ಪಿತಸ್ಥ ಭಾವನೆ ಇದಕ್ಕೆಲ್ಲಾ ಕಾರಣವೇ? ತನ್ನ ಮಗು ಆರ್ಣಾಳನ್ನು ಅಪಾರವಾಗಿ ಪ್ರೀತಿಸಿದ ಮಾತೃಶಕ್ತಿಗೆ ಉಳಿದವರ ಸಾವಿಗೆ ಕಾರಣವಾಗುವ ಶಕ್ತಿ ಬರುತ್ತದೆ ಎಂಬರ್ಥವೇ? ಗೊತ್ತಿಲ್ಲ. ಒಂದೊಂದು ಬಾರಿ ಆಲೋಚಿಸಿದಾಗಲೂ ಒಂದೊಂದು ಅರ್ಥದಂತೆ ಭಾಸವಾಗುತ್ತದೆ. ನೇರವಾಗಿ ನೋಡುವುದಾದರೆ ‘ಯು-ಟರ್ನ್’ ತೆಗೆದುಕೊಂಡವರ ಮನದಲ್ಲಿ ಮಾಯಾ ಹಿಂದಿನ ಕಥೆಯನ್ನು ಹೇಳುತ್ತಾಳೆ. ಆರ್ಣಾಳ ಸಾವಿಗೆ ನಾನೇ ಕಾರಣ ಎಂಬ ತಪ್ಪಿತಸ್ಥ ಭಾವ ಯು-ಟರ್ನ್ ತೆಗೆದುಕೊಂಡವರ ಮನದಲ್ಲಿ ಮೂಡುತ್ತದೆ. ಅವರಾಗಿಯೇ ಆತ್ಮಹತ್ಯೆಯನ್ನು ಮಾಡಿಕೊಳ್ಳಲು ಪ್ರೇರಣೆಯೊಂದು ದೊರೆಯುತ್ತದೆ! ಆದರೆ ಜೈಲಿನಲ್ಲಿ ನಡೆಯುವ ಸಾವಿನಲ್ಲಿ ಮಾದಕವಸ್ತುವನ್ನು ಬಳಸಿದ ಕಾರಣ ಅವರಿಬ್ಬರ ಸಾವಿಗೆ ಮಾದಕವಸ್ತುವೇ ಕಾರಣ ಎಂದೆನ್ನಲೂ ಸಾಧ್ಯವಿದೆ. ಈ ವಿಚಾರದಂತೆಯೇ ಉಳಿದೆಲ್ಲಾ ಸಾವಿಗೂ ಈ ರೀತಿಯಲ್ಲೇ ಕೆಲವು ಕಾರಣಗಳೇ ವಿನಃ ಆತ್ಮ-ದೆವ್ವಗಳಲ್ಲ ಎಂದೂ ವಾದಿಸಬಹುದೇನೋ! ಒಟ್ಟಿನಲ್ಲಿ ಈ ಅಂಶ ಅಕ್ಷರಶಃ ‘ಉಳಿದವರು ಕಂಡಂತೆ’...
ಸಾವಿನ ಸರಣಿಯನ್ನು ಕಟ್ಟಿದ್ದು, ಅವರೆಲ್ಲಾ ‘ಯು-ಟರ್ನ್’ ತೆಗೆದುಕೊಳ್ಳುವ ಆಕಸ್ಮಿಕತೆ, ಚಿತ್ರದ ಕೊನೆಗೆ ಆದಿತ್ಯನೇ ಮೂಲ ಅಪರಾಧಿ ಎಂದು ಎಲ್ಲರೂ ನಂಬುವ ಹೊತ್ತಿನಲ್ಲಿ ಅಚ್ಚರಿಯ ತಿರುವು, ಹಾಗಾದರೆ ಮೂಲ ಅಪರಾಧಿ ಯಾರೆಂಬ ಪ್ರಶ್ನೆ, ಕೊನೆಗೆ ಮಾಯಾ ಮತ್ತು ಆರ್ಣಾಳ ಸಾವಿಗೆ ಕಾರಣವಾಗುವವನು-    !! ‘ಯು-ಟರ್ನ್’ನ ಹೊಸತನಗಳು ಒಂದೆರಡಲ್ಲ. ನೋಡುಗರ ಮನಸ್ಸನ್ನು ಸ್ವಲ್ಪವೂ ಕದಲಿಸದೇ ಚಿತ್ರದಲ್ಲಿ 101% ತಲ್ಲೀನರಾಗುವಂತೆ ಮಾಡುವ ಸಾಮರ್ಥ್ಯ ಇದಕ್ಕಿದೆ. ಸವಿಯನ್ನು ಉಣ್ಣಲು ಚಿತ್ರಮಂದಿರದಲ್ಲಿ ಸಂಪೂರ್ಣ ಏಕಾಗ್ರತೆಯಿಂದ ನೋಡಿದರಷ್ಟೇ ಸಾಧ್ಯ! ಒಟ್ಟಿನಲ್ಲಿ ‘ಯು-ಟರ್ನ್’ ಕನ್ನಡದಲ್ಲಿ ಇನ್ನೊಂದು ಅತ್ಯದ್ಭುತ ಚಿತ್ರ!
ಇದನ್ನು ನೋಡಿದ ಬಳಿಕ ನಿಜ ಜೀವನದಲ್ಲಿ ಕೇವಲ ‘ಯು-ಟರ್ನ್’ ತೆಗೆದುಕೊಳ್ಳೋದನ್ನು ನಿಲ್ಲಿಸಿದರೆ ಸಾಲದು. ಯು-ಟರ್ನ್ ಒಂದು ಉದಾಹರಣೆಯಷ್ಟೇ. ಯಾವುದೇ ಸಂಚಾರಿ ನಿಯಮಗಳನ್ನು ಪಾಲಿಸದೇ ಇರಬಾರದು ಎಂಬ ಪಾಠವನ್ನು ಅರಿತು ಅಳವಡಿಸಿಕೊಂಡರೆ ಚಿತ್ರತಂಡದ ಪರಿಶ್ರಮ ಸಾರ್ಥಕವಾದೀತು. ಅತಿಯಾದ ವೇಗ, ವಾಹನ ಚಲಾಯಿಸುವುದರಲ್ಲಿ ಸ್ಪರ್ಧೆ, ಸಿಗ್ನಲ್ ಜಂಪ್ ಮಾಡುವುದು, ಕೈಸನ್ನೆಗಳನ್ನು ಬಳಸದೇ ಇರುವುದು ಇತ್ಯಾದಿಗಳನ್ನೆಲ್ಲ ಬಿಟ್ಟುಬಿಡಲು ಇಂದೇ ನಾಂದಿಯಾಗಲಿ...
ಚರ್ಮಶಾಸ್ತ್ರ
ಚರ್ಮಶಾಸ್ತ್ರ ಚರ್ಮ, ಉಗುರುಗಳು, ಕೂದಲು ಮತ್ತು ಅದರ ರೋಗಗಳ ಬಗ್ಗೆ ವ್ಯವಹರಿಸುವ ವೈದ್ಯಕೀಯ ವಿಭಾಗವಾಗಿದೆ. ಇದು ವೈದ್ಯಕೀಯ ಮತ್ತು ಶಸ್ತ್ರಚಿಕಿತ್ಸೆಯಲ್ಲಿ ಅಂಶಗಳನ್ನು ಹೊಂದಿರುವ ಒಂದು ವಿಶೇಷತೆಯಾಗಿದೆ. ಒಂದು ಚರ್ಮರೋಗ ವೈದ್ಯ ರಲ್ಲಿ, ರೋಗಗಳ ಚಿಕಿತ್ಸೆ ವಿಶಾಲವಾದ ಅರ್ಥದಲ್ಲಿ, ಮತ್ತು ಚರ್ಮ, ನೆತ್ತಿ, ಕೂದಲು, ಮತ್ತು ಉಗುರಿನ ಕೆಲವು ಕಾಸ್ಮೆಟಿಕ್ ಸಮಸ್ಯೆಗಳನ್ನು ಒಳಗೊಂಡಿದೆ.
ವ್ಯುತ್ಪತ್ತಿ
1819 ರಲ್ಲಿ ಇಂಗ್ಲೀಷ್ ಒಪ್ಪಿಗೆಯಾಗಿದೆ, ಚರ್ಮಶಾಸ್ತ್ರ ಪದ ಗ್ರೀಕ್ ಭಾಷೆ ಇಂದ ಪಡೆಯಲಾಗಿದೆ δέρματος (ಡೇರ್ಮಾಟೋಸ್), δέρμα ಷಷ್ಠಿ (ಡೇರ್ಮಾ), "ಚರ್ಮ" (ಸ್ವತಃ δέρω ಡೇರೊ ರಿಂದ, "ಫ್ಲೇ ಗೆ" ) ಮತ್ತು -λογία -ಲಾಜಿಯ
ಇತಿಹಾಸ
ಚರ್ಮದ ಮೇಲ್ಮೈ ಸುಲಭವಾಗಿ ಕಾಣುವ ಬದಲಾವಣೆಗಳು ಕೆಲವು ಸಂಸ್ಕರಿಸಲಾಗುತ್ತದೆ ಇತಿಹಾಸದಲ್ಲಿ ಉದಯವಾದಾಗಿನಿಂದಲೂ ಮಾನ್ಯತೆ, ಮತ್ತು ಕೆಲವು ಚಿಕಿತ್ಸೆ ಮಾಡಲಾಗಿದೆ ಉಳಿದವುಗಳನ್ನ ಹಾಗೆ ಬಿಡಲಾಗಿದೆ. [ಉಲ್ಲೇಖದ ಅಗತ್ಯವಿದೆ] 1801 ರಲ್ಲಿ ಚರ್ಮಶಾಸ್ತ್ರ ಮೊದಲ ಮಹಾನ್ ಶಾಲೆ ಪ್ಯಾರಿಸ್ನ ಪ್ರಸಿದ್ಧ ಏಚ್ôಪೀಟಲ್ ಸೇಂಟ್ ಲೂಯಿಸ್ ನಲ್ಲಿ ಬೆಳಕಿಗೆ ಬಂತು, ಮೊದಲ ಪಠ್ಯಪುಸ್ತಕಗಳು (ವಿಲ್ಲನ್ ನ, 1798-1808) ಮತ್ತು ಅಟ್ಲಾಸ್ಗಳು (ಅಳಿಬೆರ್ಟ್ ನ, 1806-1814) ಸಮಯ ಒಂದೇ ಅವಧಿಯಲ್ಲಿ ಮುದ್ರಣದಲ್ಲಿ ಕಾಣಿಸಿಕೊಂಡಿತು.
ಯುನೈಟೆಡ್ ಸ್ಟೇಟ್ಸ್
ವೈದ್ಯಕೀಯ ಪದವಿ ಗಳಿಸಿದ (ಮ್ಡ್ ಆರ್ ದೊ) ನಂತರ, ಸಾಮಾನ್ಯ ಚರ್ಮರೋಗ ಯುನೈಟೆಡ್ ಸ್ಟೇಟ್ಸ್ ತರಬೇತಿ ಚರ್ಮಶಾಸ್ತ್ರ ಅಮೆರಿಕನ್ ಅಕಾಡೆಮಿಯ, ಚರ್ಮಶಾಸ್ತ್ರ ಅಮೆರಿಕನ್ ಬೋರ್ಡ್ ಅಥವಾ ಚರ್ಮಶಾಸ್ತ್ರ ಅಮೆರಿಕನ್ ಮೂಳೆ ಮಂಡಳಿಯ ಬೋರ್ಡ್ ಪ್ರಮಾಣೀಕರಣ ಅರ್ಹವಾಗಿರುತ್ತವೆ ಒಟ್ಟು ನಾಲ್ಕು ವರ್ಷಗಳ ಕಾಲ ತರಬೇತಿ ಕ್ರಮ ಹೊಂದಿದೆ. ಈ ತರಬೇತಿ ಮೂರು ವರ್ಷಗಳ ಚರ್ಮಶಾಸ್ತ್ರ ತರಬೇತಿ ಕೇಂದ್ರದಲ್ಲಿ ಅನುಷ್ಟಾನ ಆರಂಭಿಕ ವೈದ್ಯಕೀಯ ಪರಿವರ್ತನೆಯ ಅಥವಾ ಶಸ್ತ್ರಚಿಕಿತ್ಸೆಯ ಇಂಟರ್ನ್ ವರ್ಷ ಒಳಗೊಂಡಿದೆ. ನಂತರ ಈ ತರಬೇತಿ, ಒಂದು ಅಥವಾ ಎರಡು ವರ್ಷದ ನಂತರದ ರೆಸಿಡೆನ್ಸಿ ಶಿಷ್ಯವೃತ್ತಿ ಇಮ್ಮೂನೊದೇರ್‌ಮಾಟೊಲೊಗ್ೈ ಲಭ್ಯವಿದೆ, ಫೋಟೊತೆರಪೀ, ಲೇಸರ್ ಔಷಧ ಮೋಹ್ಸ್ ಮಿಕ್‌ರೊಗ್ರಫಿಕ್ ಶಸ್ತ್ರಚಿಕಿತ್ಸೆ, ಸೌಂದರ್ಯವರ್ಧಕ ಶಸ್ತ್ರಚಿಕಿತ್ಸೆ ಅಥವಾ ಡೇರ್‌ಮಾಟೊಪಥೋಲೋಗ್ೈ. ಕಳೆದ ಅನೇಕ ವರ್ಷಗಳಿಂದ, ಯುನೈಟೆಡ್ ಸ್ಟೇಟ್ಸ್ ಚರ್ಮಶಾಸ್ತ್ರ ರೆಸಿಡೆನ್ಸಿ ಸ್ಥಾನಗಳನ್ನು ಪಡೆಯಲು ಅತ್ಯಂತ ಸ್ಪರ್ಧಾತ್ಮಕ ದೇಶಗಳಲ್ಲಿ ಒಂದು ಎಂದು ಅನಿಸಿದೆ.
ಯುನೈಟೆಡ್ ಕಿಂಗ್ಡಮ್
ಯೂಕೇ ನಲ್ಲಿ, ಒಂದು ಚರ್ಮರೋಗ ವೈದ್ಯ ವೈದ್ಯಶಾಸ್ತ್ರದಲ್ಲಿ ತಜ್ಞತೆ ಹೊಂದಿ ನಂತರ ಚರ್ಮಶಾಸ್ತ್ರ ಉಪ ಪರಿಣತಿ ಹೊಂದಲು ಅಬ್ಯಾಸಿಸೀವವನಿಗೆ ವೈದ್ಯಕೀಯವಾಗಿ ಅರ್ಹತೆ ಸಿಗುತ್ತದೆ. ಹಾಗೆ ಮಾಡಲು ಕೆಳಕಂಡ ನಿಯಮಗಳು ಒಳಗೊಂಡಿದೆ: ಒಂದು ಎಂಬಿಬಿಎಸ್ ಪಡೆಯಲು ಐದು ವರ್ಷಗಳ ವೈದ್ಯಕೀಯ ಶಾಲೆ, MBBಛ್ ಅಥವಾ ಎಂಬಿ, Bಛಿರ್ ಪದವಿ ಸಂಪೂರ್ಣವಾಗಿ ವೈದ್ಯರ ನೋಂದಣಿಯಾಯಿತು ಪಡೆಯಲು ಮೊದಲು ಮನೆ ಕೆಲಸ (ಫೌಂಡೇಶನ್ ವರ್ಷ ಮುಗಿಸಿರಬೇಕು -ಒಂದು ವರ್ಷ ಜನರಲ್ ಮೆಡಿಸಿನ್ -ಎರಡು ಮೂರು ವರ್ಷಗಳ ತರಬೇತಿ (ಫೌಂಡೇಶನ್ ವರ್ಷಗಳ 2 ಮತ್ತು 3 ಅಥವಾ ಹೆಚ್ಚು) ವೈದ್ಯಕೀಯದಲ್ಲಿ ಉನ್ನತ ಪದವಿಯ ಪಡೆಯಲು ಮತ್ತು ವೈದ್ಯರ ರಾಯಲ್ ಕಾಲೇಜ್ ಆಫ್ ಸದಸ್ಯರಾಗಲು ಚರ್ಮಶಾಸ್ತ್ರ ನಾಲ್ಕು ವರ್ಷಗಳಿಂದ ಒಂದು ವಿಶೇಷ ರಿಜಿಸ್ಟ್ರಾರ್ (ಸ್ಟ್ರ್) ಮತ್ತು ತರಬೇತಿ ಆಗಲು ಅನ್ವಯಿಸುವ, ಮ್ರ್ಕ್ಪ್ ಪರೀಕ್ಷೆ ಕೊಟ್ಟಿರಬೇಕು. ತರಬೇತಿ ಕೊನೆಯಲ್ಲಿ ಮೊದಲು ವಿಶೇಷ ಸರ್ಟಿಫಿಕೇಟ್ ಪರೀಕ್ಷೆ (ಸೀ) -ಉತ್ತೀರ್ಣರಾಗಬೇಕು ನಾಲ್ಕು ವರ್ಷಗಳ ತರಬೇತಿ ಅವಧಿಯಲ್ಲಿ ಯಶಸ್ವಿಯಾಗಿ ಮುಗಿದನಂತರ ವೈದ್ಯರು ಒಂದು ಮಾನ್ಯತೆ ಪಡೆದ ಚರ್ಮರೋಗ ತಜ್ಞ  ಆಗುತ್ತಾರೆ ಮತ್ತು ಸಲಹೆಗಾರ ಚರ್ಮರೋಗ ವೈದ್ಯನಾಗಿ ಒಂದು ಸಲಹೆಗಾರ ಆಸ್ಪತ್ರೆಯಲ್ಲಿ ಅರ್ಜಿ ಸಲ್ಲಿಸಲು ಸಾಧ್ಯವಾಗುತ್ತದೆ.
ಚಿಕಿತ್ಸೆಗಳು
ಚರ್ಮಶಾಸ್ತ್ರಜ್ಞರು ಒದಗಿಸುವ ಚಿಕಿತ್ಸೆಗಳು ಸೇರಿವೆ, ಆದರೆ ಕೆಳಗಿನ ಸೀಮಿತವಾಗಿಲ್ಲ: ಕಾಸ್ಮೆಟಿಕ್ ಭರ್ತಿ ಮಾಡುವ ಚುಚ್ಚುಮದ್ದುಗಳನ್ನು ಲೇಸರ್ ಅಥವಾ ಇತರ ವಿಧಾನಗಳು ಜೊತೆಗೆ ಕೂದಲು ತೆಗೆದುಹಾಕುವಿಕೆ ಕೂದಲು ಕಸಿ - ಅನೇಕ ಡರ್‌ಮೆಟಾಲಜಿಸ್ಟ್ಸ್ ಆಚರಿಸುವ ಒಂದು ಕಾಸ್ಮೆಟಿಕ್ ವಿಧಾನ. ಇಂಟ್ರಲೆಸಿಓನಲ್ ಚಿಕಿತ್ಸೆ - ಸ್ಟೀರಾಯ್ಡ್ ಅಥವಾ ಕಿಮೊತೆರಪಿ. ಲೇಸರ್ ಚಿಕಿತ್ಸೆ - ಹುಟ್ಟು ಕಲೆಗಳು, (ವಿಟಿಲಿಗೊ ನಂತಹ) ಚರ್ಮದ ತೊಂದರೆಗಳು, ಹಚ್ಚೆ ತೆಗೆಯುವವರ ನಿರ್ವಹಣೆ, ಮತ್ತು ಕಾಸ್ಮೆಟಿಕ್ ಮೃದುಗೊಳಿಸುವಿಕೆ ಮತ್ತು ನವ ಯೌವನ ಪಡೆಯುವುದು. ಫೋಟೋದೈನಮಿಕ್ ಚಿಕಿತ್ಸೆ - ಚರ್ಮದ ಕ್ಯಾನ್ಸರ್ ಮತ್ತು ಮುಂಚಿತದ ಬೆಳವಣಿಗೆಗಳನ್ನು ಚಿಕಿತ್ಸೆ ಮಾಡುವುದು. ಫೋಟೊತೆರಪೀ - ನ್ಯಾರೋಬ್ಯಾಂಡ್ನ ಊವ್ಬ್, ಬ್ರಾಡ್ಬ್ಯಾಂಡ್ ಊವ್ಬ್, ಪ್‌ಸೋರಲೇನ್ ಮತ್ತು ಊವ್ಬ್ ಬಳಕೆ. ಲೇಸರ್ ಭೇರಿ ತೆಗೆಯುವಿಕೆ. ಲಿಪೊಸಕ್ಷನ್ ಸ್ತ್ರೀರೋಗತಜ್ಞ ಆವಿಷ್ಕರಿಸಿದರು. ಒಂದು ಚರ್ಮರೋಗ ವೈದ್ಯ (ಡಾ ಜೆಫ್ರಿ ಎ ಕ್ಲೈನ್) ಇನ್ನಷ್ಟು ನೋಡಿ ಎಂಬ ದುರ್ಬಲ ಅರಿವಳಿಕೆ ಸ್ಥಳೀಯ ಮಿಶ್ರಣಕ್ಕೆ ವಿಧಾನ. ಈ ವಿಧಾನವು ಈಗ ವ್ಯಾಪಕವಾಗಿ ಚರ್ಮಶಾಸ್ತ್ರಜ್ಞರು, ಪ್ಲ್ಯಾಸ್ಟಿಕ್ ಶಸ್ತ್ರಚಿಕಿತ್ಸಕರು ಮತ್ತು ಗೈಣೆಕೊಳೊಗಿಸ್ಟ್ಸ್ ಪಾಲಿಸುತ್ತಾರೆ. ಕರ್ಯೊಸೂರ್ಗೇರ್ೈ - ನರಹುಲಿಗಳಲ್ಲಿ ಚಿಕಿತ್ಸೆ, ಚರ್ಮದ ಕ್ಯಾನ್ಸರ್, ಮತ್ತು ಇತರ ಡೇರ್ಮತೋಸಿಸ್ ಫಾರ್. ವಿಕಿರಣ ಚಿಕಿತ್ಸೆ - ಅಪರೂಪವಾಗಿ ಚರ್ಮಶಾಸ್ತ್ರಜ್ಞರು ಆಚರಿಸುವ ಅಲ್ಲದಿದ್ದರು, ಅನೇಕ ಚರ್ಮರೋಗ ತಮ್ಮ ಕಚೇರಿಯಲ್ಲಿ ವಿಕಿರಣ ಚಿಕಿತ್ಸೆ ಮತ್ತು ಪಂಚ್ ಕಸಿ ರೀತಿಯ ವಿಧಾನಗಳು. ಅಲರ್ಜಿ ಪರೀಕ್ಷೆ - ಸಂಪರ್ಕ ಚರ್ಮದ ಫಾರ್ 'ಪ್ಯಾಚ್ ಪರೀಕ್ಷೆ'. ವ್ಯವಸ್ಥಿತ ಚಿಕಿತ್ಸೆಗಳು - ಪ್ರತಿಜೀವಕಗಳ, ಇನ್ಫ್ಲಿಕ್ಸಿಮ್ಯಾಬ್, ಮತ್ತು ಕಾದಂಬರಿ ಚುಚ್ಚುಮದ್ದು ಉತ್ಪನ್ನಗಳು. ಮೇಲ್ಮೈ ಚಿಕಿತ್ಸೆಗಳು - ಚರ್ಮಶಾಸ್ತ್ರಜ್ಞರು ವೈದ್ಯಕೀಯದಲ್ಲಿ ಪ್ರಾಸಂಗಿಕವಾಗಿ ಬಳಸಲಾಗುತ್ತದೆ ಹಲವಾರು ಉತ್ಪನ್ನಗಳು ಮತ್ತು ಸಂಯುಕ್ತಗಳ ಉತ್ತಮ ಅರ್ಥಮಾಡಿಕೊಂಡರು. ಚರ್ಮದ ಔಷಧ ಅನಾಟೊಮಿಕಲ್ ಚಿಕಿತ್ಸಕ ರಾಸಾಯನಿಕ ವರ್ಗೀಕರಣ ವ್ಯವಸ್ಥೆಯನ್ನು, ವಿಶೇಷವಾಗಿ ಎಟಿಸಿ ಕೋಡ್ ಡಿ ಆಧರಿಸಿ ವಿಭಾಗಿಸಬಹುದು
ಬುದ್ಧಿ
ಬುದ್ಧಿ ಒಂದು ವೈದಿಕ ಸಂಸ್ಕೃತ ಶಬ್ದ. ಇದರರ್ಥ "ಪರಿಕಲ್ಪನೆಗಳನ್ನು ರೂಪಿಸುವ ಮತ್ತು ಉಳಿಸಿಕೊಳ್ಳುವ, ಪ್ರತಿಪಾದಿಸುವ, ಗ್ರಹಿಸುವ, ನಿರ್ಣಯಿಸುವ, ತಿಳಿದುಕೊಳ್ಳುವ, ಅರ್ಥಮಾಡಿಕೊಳ್ಳುವ" ಬೌದ್ಧಿಕ ಸಾಮರ್ಥ್ಯ ಮತ್ತು ಶಕ್ತಿ.
ಮಹಾರಾಷ್ಟ್ರ ಎಕ್ಸ್ಪ್ರೆಸ್
11039/11040 ಮಹಾರಾಷ್ಟ್ರ ಎಕ್ಸ್ಪ್ರೆಸ್ ಭಾರತದಲ್ಲಿ ಗೊಂಡಿಯಾ ಜಂಕ್ಷನ್ ಮತ್ತು ಕೊಲ್ಹಾಪುರ ನಡುವೆ ಓಡುವ ಭಾರತೀಯ ರೈಲ್ವೆಗೆ ಸೇರಿದ ಎಕ್ಸ್ಪ್ರೆಸ್ ರೈಲು ಆಗಿದೆ. ಇದು ಕೊಲ್ಹಾಪುರಕ್ಕೆ ಗೊಂಡಿಯಾ ಜಂಕ್ಷನ್ನಿಂದ ರೈಲು ಸಂಖ್ಯೆ 11040 ಎಂದು ಮತ್ತು ವಿರುಧ್ಧ ದಿಕ್ಕಿನಲ್ಲಿ ರೈಲು ಸಂಖ್ಯೆ 11039 ಆಗಿ ಕಾರ್ಯನಿರ್ವಹಿಸುತ್ತದೆ. ಈ ರೈಲಿಗೆ ಮಹಾರಾಷ್ಟ್ರ ರಾಜ್ಯದ ಹೆಸರನ್ನು ಹೆಸರಿಡಲಾಗಿದೆ. ತಮ್ಮ ರಾಜ್ಯಗಳ ಹೆಸರನ್ನು ರೈಲುಗಳಿಗೆ ಇಡುವ ಒಂದು ಸ್ಪರ್ದೆಯಲ್ಲಿ ಉದಾಹರಣೆಗೆ ಕೇರಳ ಎಕ್ಸ್ಪ್ರೆಸ್ ತಮಿಳುನಾಡು ಎಕ್ಸ್ಪ್ರೆಸ್, ಆಂಧ್ರಪ್ರದೇಶ ಎಕ್ಸ್ಪ್ರೆಸ್, ಈ ರೈಲು ಕೂಡ ಒಂದು ಮತ್ತು ಇದು ರಾಜ್ಯ ಮತ್ತು ರಾಷ್ಟ್ರೀಯ ರಾಜಧಾನಿಗಳು ಸಂಪರ್ಕ ಇಲ್ಲ.
ಬೋಗಿಗಳು
11039/11040 ಮಹಾರಾಷ್ಟ್ರ ಎಕ್ಸ್ಪ್ರೆಸ್ ಪ್ರಸ್ತುತ 1 ಎಸಿ 2 ಟೈರ್, 1 ಎಸಿ 3 ಟೈರ್, 8 ಸ್ಲೀಪರ್ ಕ್ಲಾಸ್ ಮತ್ತು 5 ಸಾಮಾನ್ಯ ಕಾಯ್ದಿರಿಸದ ಬೋಗಿಗಳನ್ನು ಹೊಂದಿದೆ. ಭಾರತದ ರೈಲು ಕೂಟಗಳಲ್ಲಿ, ಕೋಚ್ ಸಂಯೋಜನೆ ಬೇಡಿಕೆಯನ್ನು ಅವಲಂಬಿಸಿ ಭಾರತೀಯ ರೈಲ್ವೆ ಇಷ್ಟಾನುಸಾರವಾಗಿ ತಿದ್ದುಪಡಿ ಮಾಡಬಹುದು.
ಸೇವೆಗಳು
11039 ಮಹಾರಾಷ್ಟ್ರ ಎಕ್ಸ್ಪ್ರೆಸ್ 1347ಕೇಯೆಮ್ ನಷ್ಟು ದೂರವನ್ನು 28 ಗಂಟೆ 45 ನಿಮಿಷಗಳಲ್ಲಿ ಚಲಿಸುತ್ತದೆ ಮತ್ತು 11040 ಮಹಾರಾಷ್ಟ್ರ ಎಕ್ಸ್‌ಪ್ರೆಸ್ 28ಗಂಟೆ 25ನಿಮಿಷಗಳನ್ನು ತೆಗೆದುಕೊಳ್ಳುತ್ತದೆ. ಎರಡೂ ದಿಕ್ಕುಗಳಲ್ಲಿ ಅದರ ಸರಾಸರಿ ವೇಗ ಭಾರತೀಯ ರೈಲ್ವೆ ನಿಯಮಾನುಸಾರ 55 ಕಿಮೀ / ಗಂ ಕಡಿಮೆ ಇರುವುದರಿಂದ, ಇದು ಒಂದು ಸೂಪರ್ಫಾಸ್ಟ್ ರೈಲಿನ ಅಧಿಕ ದರ ಹೊಂದಿಲ್ಲ. ಇದು ಡೌನಡ್ ಜಂಕ್ಷನ್ ಮತ್ತು ಪುಣೆ ಜಂಕ್ಷನ್ನಲ್ಲಿ ತನ್ನ ಚಲಾವಣೆಯ ಅವಧಿಯಲ್ಲಿ ಎರಡು ಬಾರಿ ದಿಕ್ಕನ್ನು ಬದಲಾಯಿಸುತ್ತದೆ. ಈ ರೈಲಿನಲ್ಲಿ ರಳುಗಳಿಗೆ ಜೋಡಿಸಲಾದ ಅಡುಗೆ ಮನೆ ಇರುವುದಿಲ್ಲ, ಆದರೆ ರೈಲಿನಲ್ಲಿ ಊಟ ತಿಂಡಿಯ ಸೇವೆ ಲಭ್ಯವಿದೆ.
ಎಳೆತ
ಮಾರ್ಗವಾಗಿ ಆಧಾರಿತ ಕೊಲ್ಹಾಪುರಡಾವರೆಗೆ ತೆಗೆದುಕೊಳ್ಳುತ್ತದೆ ನಂತರ ಭೂಸವಾಲ್ ಜಂಕ್ಷನ್ ತನಕ ಗೊಂಡಿಯಾ ಜಂಕ್ಷನ್ನಿಂದ ರೈಲು ಡಬ್ಲುಡಿಎಮ್ 3ಆ ಮುಂದುವರಿಸುತ್ತದೆ.
ಉಲ್ಲೇಖಗಳು
ವರ್ಗ:ರೈಲುಗಳು
ಜೀವಮಾಪನ ತಂತ್ರಜ್ಞಾನ
ಜೀವಮಾಪನ ತಂತ್ರಜ್ಞಾನ
ವರ್ಷ 1880ರಲ್ಲಿ, ಹೆನ್ರಿ ಫಾಲ್ಡ್‍ಸ್ ಎಂಬ ವಿಜ್ಞಾನಿಯು ಜಪಾನ್ ದೇಶದಲ್ಲಿ ಪ್ರಾಚೀನ ಮಣ್ಣಿನ ಕಲಾಕೃತಿಗಳ ಮೇಲೆ ಜಪಾನಿನ ಕಲಾಕಾರರು ಮೂಡಿಸಿದ್ದ ಕೈಬೆರಳಿನ ಗುರುತುಗಳನ್ನು ಅಧ್ಯಯನ ಮಾಡಿದ. ಅನಂತರ ಅವನು ತನ್ನ ಮತ್ತು ತನ್ನ ಪರಿಚಿತರ ಕೈಬೆರಳುಗಳ ಗುರುತುಗಳನ್ನು ಅಧ್ಯಯನ ಮಾಡಿದ. ತನ್ನ ನಿರಂತರ ಅಧ್ಯಯನಗಳಿಂದಾಗಿ ಹೆನ್ರಿಗೆ ಪ್ರತಿಯೊಬ್ಬ ಮಾನವನ ಕೈಬೆರಳುಗಳ ಗುರುತುಗಳು ಬೇರೆ ಬೇರೆಯಾಗಿರುವುದೆಂಬ ವಿಷಯ ಖಚಿತವಾಯಿತು. ಹೀಗೆ ಆರಂಭವಾದ ಅಧ್ಯಯನವು ಇಂದು ಜೀವಮಾಪನ ತಂತ್ರಜ್ಞಾನವಾಗಿ ವ್ಯಾಪಕವಾಗಿ ಬಳಕೆಗೆ ಬರುತ್ತಿದೆ. ಕೇವಲ ಮಿಲಿಟರಿ ಅಥವಾ ಸೂಕ್ಷ್ಮಪ್ರದೇಶಗಳ ರಕ್ಷಣಾ ವ್ಯವಸ್ಥೆಯಲ್ಲಿ ಜೀವಮಾಪನ ತಂತ್ರಜ್ಞಾನದ ಬಳಕೆ ಸೀಮಿತವಾಗಿರದೆ, ದಿನನಿತ್ಯದ ವ್ಯವಹಾರದಲ್ಲೂ ಜೀವಮಾಪನ ತಂತ್ರಜ್ಞಾನವು ಬಳಕೆಯಾಗುತ್ತಿದೆ, ಉದಾ: ಅಧುನಿಕ ನೋಟ್‍ಬುಕ್ ಗಣಕಗಳನ್ನು ಬಳಸಲು ಬಳಕೆದಾರನ ಹೆಬ್ಬೆರಳಿನ ಗುರುತನ್ನು ಬಳಸುವ ಮತ್ತು ಗುರುತಿಸುವ ತಂತ್ರಜ್ಞಾನವನ್ನು ಬಳಸಲಾಗುತ್ತಿದೆ. ಅದರಂತೆ, ಗುರುತಿನ ಚೀಟಿ, ಪಾಸ್‍ವರ್ಡ್ ಅಥವಾ ಪಿನ್‍ಕೋಡ್ ಬಳಕೆಗಿಂತ ಜೀವಮಾಪನ ತಂತ್ರಜ್ಞಾನವನ್ನು ಬಳಸುವುದು ಹೆಚ್ಚು ಸುರಕ್ಷಿತ ಮತ್ತು ಸುಲಭವೆಂದು ಹೇಳುವ ಪ್ರಮುಖ ಬ್ಯಾಂಕುಗಳು, ಉದ್ಯಮ, ಸರ್ಕಾರ, ವಾಣಿಜ್ಯ ಮತ್ತು ಪೊಲೀಸ್ ಸಿಬ್ಬಂದಿ ಈ ತಂತ್ರಜ್ಞಾನವನ್ನು ಬಳಸುತ್ತಿದ್ದಾರೆ. ಜೀವಮಾಪನ ತಂತ್ರಜ್ಞಾನವನ್ನು ಬಳಸಿ, ಮಾನವನ ಕೈಬೆರಳುಗಳ (ಅಥವಾ ಹಸ್ತದ) ಗುರುತುಗಳ ಅಧ್ಯಯನದಂತೆ, ಮುಖದ ಚಹರೆ, ಕಣ್ಣಿನ ರೆಟಿನಾ, ಡಿಎನ್‍ಎ, ಧ್ವನಿ ಹೀಗೆ ವಿವಿಧ ರೀತಿಯ ಅಧ್ಯಯನ ಮತ್ತು ಸಂಶೋಧನೆ ನಡೆಯುತ್ತಿದೆ. ಅಪರಾಧಿಗಳನ್ನು ಗುರುತಿಸುವುದು ಮತ್ತು ಜನ ಸಾಮಾನ್ಯರನ್ನು ರಕ್ಷಿಸುವುದು ಜೀವಮಾಪನ ತಂತ್ರಜ್ಞಾನದ ಪ್ರಮುಖ ಉದ್ದೇಶವಾಗಿದೆ.
ಕಾರ್ಯವಿಧಾನದ ಉದಾಹರಣೆ
ಜೀವಮಾಪನ ಕಾರ್ಯವಿಧಾನವನ್ನು ಅತ್ಯಂತ ಸರಳವಾಗಿ ವಿವರಿಸಲು ಈ ಉದಾಹರಣೆಯನ್ನು ಪರಿಗಣಿಸೋಣ: ನೀವು, ನಿಮ್ಮ ಹೊರತಾಗಿ ಬೇರೆ ಯಾರೂ ಕೂಡಾ ನಿಮ್ಮ ಗಣಕವನ್ನು ಬಳಸಬಾರದೆಂದು, ಜೀವಮೆಟ್ರಿಕ್ ತಂತ್ರಜ್ಞಾನದ ಸಾಧನ ಅಳವಡಿಸಿರುವ ಗಣಕವನ್ನು ಹೊಂದಿರುವಿರಿ ಎಂದು ಭಾವಿಸೋಣ. ಇಂತಹ ಗಣಕವನ್ನು ಬಳಸಲು ಸಾಧ್ಯವಾಗಲು, ಮೊದಲು ನಿಮ್ಮ ಹೆಬ್ಬರಳನ್ನು ನೀವು, ಗಣಕ ಜೊತೆಗಿರುವ ಕೈಬೆರಳು ಗುರುತಿನ ಸ್ಕ್ಯಾನರ್ ಸಾಧನದ ಪರದೆಯ ಮೇಲಿರಿಸಬೇಕು. ಆಗ ಈ ಸ್ಕ್ಯಾನರ್ ನಿಮ್ಮ ಹೆಬ್ಬೆರಳಿನ ಗುರುತಿನ ಸ್ಕ್ಯಾನ್ ಮಾಡಿದ ಪ್ರತಿಯೊಂದನ್ನು ಪಡೆದು, ಜೀವಮಾಪನ ಸಾಧನದಲ್ಲಿ ಇರುವ ನಿಮ್ಮ ಹೆಬ್ಬೆರಳಿನ ಗುರುತಿನ ಸ್ಕ್ಯಾನ್ ಮಾಡಿದ ಮೂಲ ಪ್ರತಿಯೊಂದಿಗೆ ಹೋಲಿಕೆ ಮಾಡುತ್ತದೆ. ಈ ಹೋಲಿಕೆ ಸರಿಯಾಗಿದ್ದರೆ ಮಾತ್ರ ನಿಮಗೆ ಗಣಕವನ್ನು ಬಳಸಲು ಸಾಧ್ಯವಾಗುತ್ತದೆ. ಪ್ರತಿಯೊಬ್ಬರ ಹೆಬ್ಬೆರಳಿನ ಗುರುತು ಬೇರೆ ಬೇರೆ ಆಗಿರುವುದರಿಂದ, ಬೇರೆಯವರ ಹೆಬ್ಬೆರಳಿನ ಗುರುತು ನಿಮ್ಮ ಹೆಬ್ಬೆರಳಿನ ಗುರುತಿನ ಜೊತೆ ಹೋಲಿಕೆಯಾಗುವುದಿಲ್ಲ ಮತ್ತು ಇದರಿಂದಾಗಿ, ನಿಮ್ಮ ಹೊರತಾಗಿ ಬೇರೆಯವರಿಗೆ ನಿಮ್ಮ ಗಣಕ ಬಳಸಲು ಸಾಧ್ಯವಾಗುವುದಿಲ್ಲ. ಈ ಕಾರ್ಯವಿಧಾನ ಬಹಳ ಸರಳವಾಗಿರುವಂತಿದೆ. ಆದರೆ ಜೀವಮಾಪನ ತಂತ್ರಜ್ಞಾನದ ಪ್ರಮುಖ ವಿಧಾನಗಳ ಬಗ್ಗೆ ಹೆಚ್ಚು ವಿವರಗಳನ್ನು ಪಡೆಯೋಣ ಬನ್ನಿ.
ಕೈಬೆರಳ ಗುರುತು ಸ್ಕ್ಯಾನಿಂಗ್ ವಿಧಾನ
ಮಾನವನ ಕೈಬೆರಳಿನ ಗುರುತಿನಲ್ಲಿರುವ ರೇಖೆಗಳು ಮತ್ತು ರೇಖೆಗಳ ನಡುವಿನ ಅಂತರವನ್ನು ಪ್ರಮುಖವಾಗಿ ಸ್ಕ್ಯಾನಿಂಗ್ ಮಾಡಲಾಗುತ್ತದೆ. ಸಾಮಾನ್ಯವಾಗಿ ಆಪ್ಟಿಕಲ್ ಸ್ಕ್ಯಾನಿಂಗ್ ವಿಧಾನವನ್ನು ಇಲ್ಲಿ ಬಳಸಲಾಗುತ್ತದೆ. ಆಪ್ಟಿಕಲ್ ಸ್ಕ್ಯಾನರ್‍ನಲ್ಲಿ ಡಿಜಿಟಲ್ ಕ್ಯಾಮರಾದಲ್ಲಿರುವಂತೆ ಸಂವೇದಕ (ಸೆನ್ಸರ್) ಇರುತ್ತದೆ. ನಾವು ಕೈಬೆರಳನ್ನು ಸ್ಕ್ಯಾನರ್ ಪರದೆಯ ಮೇಲೆ ಇರಿಸಿದಾಗ ಸ್ಕ್ಯಾನರ್‍ನಲ್ಲಿರುವ ಬೆಳಕು, ನಮ್ಮ ಬೆರಳಿನ ಮೇಲೆ ಬೀಳುತ್ತದೆ ಮತ್ತು ಸಿಸಿಡಿ ಅಅಆ ನಮ್ಮ ಬೆರಳಿನ ಗುರುತಿನ ಚಿತ್ರ ಪ್ರತಿಯನ್ನು ಪಡೆಯುತ್ತದೆ. ನಂತರ ಹೀಗೆ ಪಡೆದ ಬೆರಳಿನ ಗುರುತಿನ ಚಿತ್ರ ಪ್ರತಿಯು ನಿರ್ದಿಷ್ಟ ಗುಣಮಟ್ಟದ್ದಾಗಿದೆಯೇ ಎಂದು ಪರಿಶೀಲಾಗುತ್ತದೆ. ಗುಣಮಟ್ಟ ಸರಿಯಾಗಿದ್ದರೆ, ಚಿತ್ರಪ್ರತಿಯ ಅಧ್ಯಯನ ಮತ್ತು ಸಂವೇದಕದ ಮಾಹಿತಿ ಸಂಚಯದಲ್ಲಿರುವ ಬೆರಳಿನ ಗುರುತಿನ ಮೂಲ ಚಿತ್ರ ಪ್ರತಿಯೊಂದಿಗೆ ಹೋಲಿಕೆ ನಡೆಯುತ್ತದೆ. ಇಲ್ಲಿ ವಿಶೇಷವಾದ ತಂತ್ರಾಂಶಗಳನ್ನು ಮತ್ತು ತಂತ್ರಜ್ಞಾನವನ್ನು ಬಳಸಿ ಹೋಲಿಕೆ ಮತ್ತು ಗುರುತಿಸುವಿಕೆಯನ್ನು ಮಾಡಲಾಗುತ್ತದೆ. ಈಗ ಲಭ್ಯವಿರುವ ಬೆರಳು ಗುರುತು ಸ್ಕ್ಯಾನಿಂಗ್ ವಿಧಾನದಲ್ಲಿರುವ ಲೋಪದೋಷಗಳನ್ನು ಸರಿಪಡಿಸಿ ಈ ವಿಧಾನವನ್ನು ಹೆಚ್ಚು ಪರಿಣಾಮಕಾರಿಯನ್ನಾಗಿಸಲು ವಿಶ್ವಾದ್ಯಂತ ಹಲವಾರು ಸಂಶೋಧನೆಗಳು ಮತ್ತು ತಂತ್ರಜ್ಞಾನದ ಅಭಿವೃದ್ಧಿ ಮಾಡಲಾಗುತ್ತಿದೆ.
ಕಣ್ಣಿನ ರೆಟೀನಾ ಸ್ಕ್ಯಾನಿಂಗ್ ವಿಧಾನ:
ಈ ವಿಧಾನವನ್ನು ಅಭಿವೃದ್ಧಿ ಪಡಿಸುವ ಪ್ರಯತ್ನ ವರ್ಷ 1930 ರಿಂದ ನಡೆದಿದೆ. ಈ ವಿಧಾನದಲ್ಲಿ, ಅಭ್ಯರ್ಥಿಯನ್ನು ವಿಶೇಷವಾದ ಸ್ಕ್ಯಾನರ್‍ನಲ್ಲಿರುವ ಸಣ್ಣ ರಂಧ್ರದ ಮೂಲಕ ನಿರ್ದಿಷ್ಟ ಸಮಯ ದವರೆಗೆ ನೋಡಲು ಮತ್ತು ಒಂದು ನಿರ್ದಿಷ್ಟ ಬಿಂದುವಿನ ಮೇಲೆ ಗಮನವಿಡಲು ಹೇಳಲಾಗುತ್ತದೆ. ಆತ ಹೀಗೆ ಮಾಡಿರುವಾಗ, ಆ ಸ್ಕ್ಯಾನರ್‍ನಲ್ಲಿರುವ ಬೆಳಕು ಮತ್ತು ಸಿಸಿಡಿ ಸಂವೇದಕವನ್ನು ಬಳಸಿ, ಕಣ್ಣಿನ ಹಿಂಭಾಗದಲ್ಲಿರುವ ರಕ್ತ ನಾಳಗಳ ರಚನೆಯ ಬಗ್ಗೆ ಅಧ್ಯಯನ ಮತ್ತು ಚಿತ್ರಪ್ರತಿ ಸಂಗ್ರಹಣೆ ಮಾಡಲಾಗುತ್ತದೆ. ಹೀಗೆ ಸಂಗ್ರಹಿಸಿದ ಮಾಹಿತಿ ಮತ್ತು ಚಿತ್ರಪ್ರತಿಯನ್ನು ಸ್ಕ್ಯಾನರ್‍ನ ಮಾಹಿತಿ ಸಂಚಯದಲ್ಲಿರುವ ಮೂಲ ಮಾಹಿತಿ ಮತ್ತು ಚಿತ್ರಪ್ರತಿಯೊಂದಿಗೆ, ವಿಶೇಷವಾದ ತಂತ್ರಾಂಶ ಮತ್ತು ತಂತ್ರಜ್ಞಾನ ಬಳಸಿ ಹೋಲಿಕೆ ಮತ್ತು ಗುರುತಿಸುವಿಕೆಯನ್ನು ಮಾಡಲಾಗುತ್ತದೆ. ಅತ್ಯಂತ ಸೂಕ್ಷ್ಮ ಪ್ರದೇಶಗಳ ರಕ್ಷಣಾ ವ್ಯವಸ್ಥೆಯಲ್ಲಿ ಕಣ್ಣಿನ ರೆಟೀನಾ ಸ್ಕ್ಯಾನಿಂಗ್ ವಿಧಾನವನ್ನು ಬಳಸಲಾಗುತ್ತಿದೆ. ಪ್ರತಿಯೊಬ್ಬರ ಕಣ್ಣಿನ ಹಿಂಭಾಗದಲ್ಲಿರುವ ರಕ್ತನಾಳಗಳ ರಚನೆ ಮತ್ತು ಮಾಹಿತಿಗಳು ಬೇರೆ ಬೇರೆಯಾಗಿರುವುದರಿಂದ, ಈ ವ್ಯವಸ್ಥೆ ಹೆಚ್ಚು ಪರಿಣಾಮಕಾರಿಯಾಗಿದೆ ಮತ್ತು ಈ ವ್ಯವಸ್ಥೆಯನ್ನು ವಂಚಿಸುವುದು ಸಾಧ್ಯವಿಲ್ಲವೆನ್ನಲಾಗಿದೆ. ಮೃತ ವ್ಯಕ್ತಿಯ ರೇಟಿನಾ ಬೇಗ ಹಾಳಾಗುವುದರಿಂದ, ಅದನ್ನು ಬಳಸಿ, ವಂಚಿಸುವುದು ಕೂಡಾ ಸಾಧ್ಯವಾಗುವುದಿಲ್ಲವೆಂದು ಪರಿಣಿತರು ಹೇಳುತ್ತಾರೆ. ಕಣ್ಣಿನ ಐರಿಸ್ ಸ್ಕ್ಯಾನಿಂಗ್ ವಿಧಾನ: ಈ ವಿಧಾನದಲ್ಲಿ ಕಣ್ಣಿನ ಐರಿಸ್‍ನ ಬಣ್ಣ ಮತ್ತು 200ಕ್ಕೂ ಹೆಚ್ಚು ವಿವರಗಳನ್ನು ಅಧ್ಯಯನ ಮಾಡಲಾಗುತ್ತದೆ. ಅಭ್ಯರ್ಥಿಯು ಸುಮಾರು ಒಂದು ಅಡಿ ದೂರದಲ್ಲಿ ನಿಂತು ಕ್ಯಾಮರಾವನ್ನು ನೋಡುವಂತೆ ಹೇಳಲಾಗುತ್ತದೆ. ಕ್ಯಾಮರಾ ಮೂಲಕ ತಗೆದ ಐರಿಸ್‍ನ ಚಿತ್ರಪ್ರತಿಯನ್ನು ವಿಶೇಷವಾದ ತಂತ್ರಾಂಶ ಮತ್ತು ತಂತ್ರಜ್ಞಾನಗಳನ್ನು ಬಳಸಿ ವಿಶ್ಲೇಷಿಸಿಸಲಾಗುತ್ತದೆ. ಮಾನವರಲ್ಲಿ ಒಂದೇ ರೀತಿಯ ಐರಿಸ್ ಇರುವ ಸಂಭವ ಅತ್ಯಂತ ಕಡಿಮೆಯನ್ನಲಾಗಿದೆ. ಆದ್ದರಿಂದ ಈ ವಿಧಾನ ಹೆಚ್ಚು ಪರಿಣಾಮಕಾರಿಯಾಗಿದೆ ಯಂದು ಪರಿಣತರು ಹೇಳುತ್ತಾರೆ.
ಮುಖ ಗುರುತಿಸುವಿಕೆ ವಿಧಾನ
ಫಿಂಗರ್ ಪ್ರಿಂಟ್, ರೆಟಿನಾ ಸ್ಕ್ಯಾನಿಂಗ್, ಐರಿಸ್ ಸ್ಕ್ಯಾನಿಂಗ್ ವಿಧಾನಗಳು ಅಭ್ಯರ್ಥಿಯ ಸಮ್ಮತಿ ಮತ್ತು ಸಹಕಾರದೊಂದಿಗೆ ನೆಡೆದರೆ, ಮುಖ ಗುರುತಿಸುವಿಕೆ ವಿಧಾನದಲ್ಲಿ ಅಭ್ಯರ್ಥಿಗೆ ಗೊತ್ತಾಗದಂತೆ ರಹಸ್ಯವಾಗಿ ಕೆಲಸ ಮಾಡಬೇಕಾಗುತ್ತದೆ. ಉದಾಹರಣೆಗೆ, ರೈಲ್ವೇ ನಿಲ್ದಾಣ, ಬಸ್ ನಿಲ್ದಾಣ, ಮಾರುಕಟ್ಟೆ ಮೊದಲಾದ ಜನನಿಬಿಡ ಪ್ರದೇಶಗಳಲ್ಲಿ ಓಡಾಡುವ ಸಾವಿರಾರು ಜನರ ನಡುವೆ ಒಬ್ಬ ಅಪರಾಧಿಯ ಮುಖವನ್ನು ಅತ್ಯಂತ ನಿಖರವಾಗಿ ಗುರುತಿಸಬೇಕಾದರೆ, ಇಂತಹ ಮುಖ ಗುರುತಿಸುವಿಕೆ ವಿಧಾನವನ್ನು ಬಳಸಲಾಗುತ್ತದೆ. ಕ್ಯಾಮರಾ ಅಥವಾ ವೀಡಿಯೋ ಕ್ಯಾಮರಾ ಮೂಲಕ ತಗೆದ ಚಿತ್ರವನ್ನು ವಿಶ್ಲೇಷಿಸಿ, ಅಪರಾಧಿಯ ಮುಖವನ್ನು ಗುರುತಿಸಲು ಗಣಕ ಮತ್ತು ವಿಶೇಷವಾದ ತಂತ್ರಾಂಶಗಳನ್ನು ಬಳಸುತ್ತಾರೆ. ಮಾನವನ ಮುಖದ ಚಿತ್ರವನ್ನು ವಿಶ್ಲೇಷಿಸುವಾಗ ತಂತ್ರಾಂಶವು ಸುಮಾರು 80 ವಿಧವಾದ ಮಾಹಿತಿಗಳನ್ನು (ಉದಾಹರಣೆಗೆ ಕಣ್ಣುಗಳ ನಡುವೆ ಇರುವ ಅಂತರ, ಮೂಗಿನ ಅಗಲ, ಇತ್ಯಾದಿ) ಸಂಗ್ರಹಿಸಿ, ಬಳಸುತ್ತದೆ. ನೂರಾರು ಜನರ ಮುಖದ ಚಿತ್ರಗಳನ್ನು ಈ ರೀತಿಯಾಗಿ ಅತ್ಯಂತ ವೇಗವಾಗಿ ವಿಶ್ಲೇಷಿಸುತ್ತಾ, ಮಾಹಿತಿ ಸಂಚಯದಲ್ಲಿರುವ ಅಪರಾಧಿಯ ಮುಖದ ಚಿತ್ರದ ವಿವರಗಳೊಂದಿಗೆ ಹೋಲಿಕೆ ಮತ್ತು ಗುರುತಿಸುವಿಕೆ ಮಾಡುವ ಸಾಮಥ್ರ್ಯ ಈ ವಿಶೇಷ ತಂತ್ರಾಂಶಗಳು ಮತ್ತು ಗಣಕಗಳಿಗಿರುತ್ತದೆ. ಪ್ಲಾಸ್ಟಿಕ್ ಸರ್ಜರಿ, ಅಪಘಾತ ಮೊದಲಾದವುಗಳಿಂದ ಅಪರಾಧಿಯ ಮುಖ ಚಹರೆ ಬದಲಾದರೂ ಕೂಡಾ, ಅಪರ್‍ರಾಧಿಯನ್ನು ಈ ವಿಧಾನದಲ್ಲಿ ನಿಖರವಾಗಿ ಗುರುತಿಸಲು ಸಾಧ್ಯವಿದೆ. ಆದರೆ ಈಗಿರುವ ಲೋಪದೋಷಗಳನ್ನು ಸರಿಪಡಿಸಿ, ಈ ವಿಧಾನವನ್ನು ಹೆಚ್ಚು ಪರಿಣಾಮಕಾರಿಯನ್ನಾಗಿಸಲು ತಂತ್ರಾಂಶ, ಗಣಕ ಮತ್ತು ತಂತ್ರಜ್ಞಾನ ಕ್ಷೇತ್ರದಲ್ಲಿ ಸಂಶೋಧನೆ ಮತ್ತು ಅಭಿವೃದ್ಧಿ ಕಾರ್ಯಗಳು ನಡೆಯುತ್ತಿವೆ.
ಅನುಕೂಲಗಳು, ಅನಾನುಕೂಲಗಳು
ಜೀವಮಾಪನ ತಂತ್ರಜ್ಞಾನದ ಬಳಕೆಯಿಂದಾಗುವ ಪ್ರಯೋಜನಗಳಿರುವಂತೆ, ಈ ತಂತ್ರಜ್ಞಾನದ ಬಳಕೆಯಿಂದಾಗಿ ಜನಸಾಮಾನ್ಯರ ವೈಯಕ್ತಿಕ ಸ್ವಾತಂತ್ರ್ಯ ಹರಣ ನೆಡೆಯುವ ಸಾಧ್ಯತೆಯ ಬಗ್ಗೆ ಚಿಂತನೆ ನೆಡೆದಿದೆ. ಮನೆಯಲ್ಲಿರಲಿ, ಕಛೇರಿಯಲ್ಲಿರಲಿ, ಪ್ರವಾಸದಲ್ಲಿರಲಿ ತಾವು ಎಲ್ಲೇ ಇದ್ದರೂ ತಮ್ಮನ್ನು ಗಮನಿಸಲಾಗುತ್ತûದೆ. ಇದು ಸೂಕ್ತವಲ್ಲವೆಂಬುದು ಈ ತಂತ್ರಜ್ಞಾನ ವಿರೋಧಿಗಳ ವಾದದ ಸಾರಾಂಶವಾಗಿದೆ. ಈ ತಂತ್ರಜ್ಞಾನವನ್ನು ಬಳಸಿ ಸಂಗ್ರಹಿಸಲಾಗುವ ಮಾಹಿತಿಗಳು ದುರುಪಯೋಗವಾಗದಂತೆ ಮತ್ತು ಜನಸಾಮಾನ್ಯರಿಗೆ ಕಿರುಕುಳವಾಗದಂತಾಗಲು ಕಾನೂನು ವ್ಯವಸ್ಥೆಯನ್ನು ಬಲಪಡಿಸಬೇಕಾಗಿದೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮನೆ ಮನೆ ರಾಮಾಯಣ
ಮನೆ ಮನೆ ರಾಮಾಯಣ ಚಿತ್ರವು ೦೭ ಜೂನ್ ೧೯೯೬ನಲ್ಲಿ ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ಭಾಸ್ಕರ್‌ರವರು ನಿರ್ದೇಶಿಸಿದ್ದಾರೆ. ಕೆ.ಎಮ್.ವಾಸುದೇವ ರಾವ್‌ರವರು ಈ ಚಿತ್ರವನ್ನು ನಿರ್ಮಾನಿಸಿದ್ದಾರೆ.
ಚಿತ್ರದ ಹಾಡುಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೧೯೯೬ ಕನ್ನಡಚಿತ್ರಗಳು
ಟೋಪಿವಾಲ (ಚಲನಚಿತ್ರ)
ಟೋಪಿವಾಲಾ 2013 ರ ಕನ್ನಡ ರಾಜಕೀಯ ವಿಡಂಬನಾತ್ಮಕ ಚಿತ್ರವಾಗಿದ್ದು, ಉಪೇಂದ್ರ ಮತ್ತು ಭಾವನಾ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಈ ಚಿತ್ರವನ್ನು ಉಪೇಂದ್ರ ಅವರು ಬರೆದಿದ್ದಾರೆ ಮತ್ತು ಎಂಜಿ ಶ್ರೀನಿವಾಸ್ ನಿರ್ದೇಶಿಸಿದ್ದಾರೆ. ಆರ್ ಎಸ್ ಪ್ರೊಡಕ್ಷನ್ಸ್ ಬ್ಯಾನರ್ ಅಡಿಯಲ್ಲಿ ಕನಕಪುರ ಶ್ರೀನಿವಾಸ್ ಮತ್ತು ಕೆಪಿ ಶ್ರೀಕಾಂತ್ ಜಂಟಿಯಾಗಿ ಈ ಸಾಹಸವನ್ನು ನಿರ್ಮಿಸಿದ್ದಾರೆ. ವಿ.ಹರಿಕೃಷ್ಣ ಸಂಗೀತ ಸಂಯೋಜಿಸಿದ್ದಾರೆ.
ಚಲನಚಿತ್ರವು 15 ಮಾರ್ಚ್ 2013 ರಂದು 150 ಕರ್ನಾಟಕ ಚಿತ್ರಮಂದಿರಗಳಲ್ಲಿ ಬಿಡುಗಡೆಯಾಗಿ ಅದರ ಆರಂಭಿಕ ವಾರಾಂತ್ಯದಲ್ಲಿ ₹ 3.5 ಕೋಟಿ ರೂಪಾಯಿ ಗಳಿಸಿತು ಮತ್ತು ಅದರ ಮೊದಲ ವಾರದಲ್ಲಿ ₹ 5 ಕೋಟಿ ರೂಪಾಯಿ   ಗಳಿಸಿತು. ಈ ಚಿತ್ರವನ್ನು ತೆಲುಗಿನಲ್ಲಿ ಸ್ವಿಸ್ ಬ್ಯಾಂಕ್ ಕಿ ದಾರೇದಿ ಎಂದು ಡಬ್ ಮಾಡಿ ಬಿಡುಗಡೆ ಮಾಡಲಾಯಿತು.
ಕಥಾವಸ್ತು
ಭ್ರಷ್ಟ ರಾಜಕಾರಣಿಗಳ ಕಪ್ಪುಹಣವಾಗಿದ್ದ ಸ್ವಿಸ್ ಬ್ಯಾಂಕ್‌ನಲ್ಲಿರುವ ಎಲ್ಲಾ ಹಣವನ್ನು ತೆಗೆದುಕೊಳ್ಳಲು ಬಯಸುವ ಬಸಕ್ (ಉಪೇಂದ್ರ) ಎಂಬ ವ್ಯಕ್ತಿಯ ಸುತ್ತ ಕಥೆ ಸುತ್ತುತ್ತದೆ. ಅದಕ್ಕಾಗಿ ಅವನಿಗೆ ರಹಸ್ಯ ಸಂಕೇತ ಬೇಕು, ಅದು ಹುಚ್ಚನ ಬಳಿ ಇದೆ. ಬಸಕ್ ಕೋಡ್ ಅನ್ನು ಹೇಗೆ ತೆಗೆದುಕೊಳ್ಳುತ್ತಾನೆ ಮತ್ತು ಹಣದಿಂದ ರಾಷ್ಟ್ರವನ್ನು ಅಭಿವೃದ್ಧಿಪಡಿಸುವಲ್ಲಿ ಅವನು ಯಶಸ್ವಿಯಾಗುತ್ತಾನೆಯೇ ಎಂಬುದು ಚಲನಚಿತ್ರದ ಉಳಿದ ಕಥೆ.
ನಿರ್ಮಾಣ
ಚಿತ್ರದ ಚಿತ್ರಕಥೆ, ಸಂಭಾಷಣೆಯನ್ನು ಉಪೇಂದ್ರ ಅವರು ಬರೆದಿದ್ದಾರೆ ಮತ್ತು ಚಿತ್ರವನ್ನು ನಿರ್ದೇಶಿಸಲು ರೇಡಿಯೋ ಜಾಕಿ ಎಂಜಿ ಶ್ರೀನಿವಾಸ್ ಅವರನ್ನು ಆಯ್ಕೆ ಮಾಡಲಾಯಿತು. ಜಾಕಿ ಖ್ಯಾತಿಯ ನಟಿ ಭಾವನಾ ನಾಯಕಿಯಾಗಿ ನಟಿಸಿದ್ದಾರೆ. 2004 ರಲ್ಲಿ ಉಪೇಂದ್ರ ಅಭಿನಯದ ಓಂಕಾರ ಚಿತ್ರವನ್ನು ನಿರ್ಮಿಸಿದ್ದ ಕನಕಪುರ ಶ್ರೀನಿವಾಸ್ ಈ ಚಿತ್ರವನ್ನು ನಿರ್ಮಿಸಿದ್ದಾರೆ. ಚಿತ್ರದಲ್ಲಿ ಚೊಚ್ಚಲ ನಟಿ ಮೈತ್ರೇಯಿ, ರಂಗಾಯಣ ರಘು ಮತ್ತು ರಾಜು ತಾಳಿಕೋಟೆ ಪೋಷಕ ಪಾತ್ರಗಳಲ್ಲಿ ನಟಿಸಿದ್ದಾರೆ ಮತ್ತು ರವಿಶಂಕರ್ ಪ್ರತಿನಾಯಕನಾಗಿ ನಟಿಸಿದ್ದಾರೆ. ವಿಜನಾಥ ಬಿರಾದಾರ್ ಅತಿಥಿ ಪಾತ್ರದಲ್ಲಿದ್ದಾರೆ. ಸ್ಟಾರ್ ಒನ್‌ನ ಡ್ಯಾನ್ಸ್ ರಿಯಾಲಿಟಿ ಶೋ ಜರಾ ನಚ್ಕೆ ದಿಖಾದಲ್ಲಿ ಭಾಗವಹಿಸಿದ ಮುಕ್ತಿ ಮೋಹನ್ ಅವರನ್ನು ಐಟಂ ಸಾಂಗ್‌ಗಾಗಿ ಕರೆತರಲಾಗಿದೆ.
ಡಿಸೆಂಬರ್ 2012 ರಲ್ಲಿ ನಡೆದ ಚಿತ್ರದ ಮೊದಲ ಪತ್ರಿಕಾಗೋಷ್ಠಿಯಲ್ಲಿ, ನಿರ್ಮಾಪಕ ಕನಕಪುರ ಶ್ರೀನಿವಾಸ್ ಪ್ರಸ್ತುತಿಯಲ್ಲಿ ಹೊಸ ಆಲೋಚನೆಗಳನ್ನು ಹುಟ್ಟುಹಾಕಲು ಚಿತ್ರಕ್ಕಾಗಿ ಯುವ ತಂಡವನ್ನು ಕರೆತರಲಾಗಿದೆ ಎಂದು ಹೇಳಿದರು. "ಈಗ, ನಾವು ಟೋಪಿವಾಲಾಗಾಗಿ ಯುವ ತಂಡವನ್ನು ಹೊಂದಿದ್ದೇವೆ. ಅದು ಹೊಸ ಮಾನದಂಡಗಳನ್ನು ಸೃಷ್ಟಿಸುವುದು ಖಚಿತ" ಎಂದು ಶ್ರೀನಿವಾಸ್ ಹೇಳಿದರು. ಪ್ರಸ್ತುತ ವಿದ್ಯಮಾನಗಳು ಮತ್ತು ಭ್ರಷ್ಟಾಚಾರವನ್ನು ಆಧರಿಸಿದ ರಾಜಕೀಯ ವಿಡಂಬನೆ ಚಿತ್ರ ಎಂದು ಉಪೇಂದ್ರ ಬಣ್ಣಿಸಿದರು. “ಈ ಚಿತ್ರವು ಸಮಕಾಲೀನ ಕಾಲದಲ್ಲಿ ನಡೆಯುವ ಘಟನೆಗಳನ್ನು ಆಧರಿಸಿದೆ. ರಾಜಕೀಯ ಘಟನೆಗಳು ಚಿತ್ರಕಥೆಯ ಭಾಗವಾಗಿದೆ. ನಮ್ಮ ಸಮಾಜದಲ್ಲಿ ಕಾಣುವ ಪ್ರತಿಯೊಂದು ವಿರೂಪಕ್ಕೂ ಇದು ಹಾಸ್ಯಮಯ ವ್ಯಾಖ್ಯಾನವಾಗಿದೆ" ಎಂದು ಉಪೇಂದ್ರ.
ಗಲ್ಲಾಪೆಟ್ಟಿಗೆಯಲ್ಲಿನ ಗಳಿಕೆ
ಟೋಪಿವಾಲಾ ಕರ್ನಾಟಕದಲ್ಲಿ 150 ಕ್ಕೂ ಹೆಚ್ಚು ಚಿತ್ರಮಂದಿರಗಳಲ್ಲಿ 15 ಮಾರ್ಚ್ 2013 ರಂದು ಬಿಡುಗಡೆಯಾಯಿತು. ಟೋಪಿವಾಲಾ ತನ್ನ ಬಿಡುಗಡೆಯ ದಿನದಂದು ಸಿಂಗಲ್ ಸ್ಕ್ರೀನ್‌ಗಳಲ್ಲಿ 90 ರಿಂದ 100% ಭರ್ತಿಯಾಗಿ ಮತ್ತು ಮಲ್ಟಿಪ್ಲೆಕ್ಸ್‌ಗಳಲ್ಲಿ ಸುಮಾರು 90% ಭರ್ತಿಯೊಂದಿಗೆ ಬಲವಾದ ಬಾಕ್ಸ್ ಆಫೀಸ್ ಸಂಗ್ರಹಗಳಿಗೆ ತೆರೆದುಕೊಂಡಿತು. ಚಲನಚಿತ್ರವು ತನ್ನ ಆರಂಭಿಕ ವಾರಾಂತ್ಯದಲ್ಲಿ ₹ 3.5 ಕೋಟಿ ರೂಪಾಯಿ ಗಳಿಸಿತು ಮತ್ತು ಅದರ ಮೊದಲ ವಾರದಲ್ಲಿ ₹ 5.ಕೋಟಿ ರೂಪಾಯಿಗಿಂತಲೂ ಹೆಚ್ಚು  ಗಳಿಸಿತು. ಬೆಂಗಳೂರಿನ ಉದಯವಾಣಿ ಕೇಂದ್ರ ಕಛೇರಿಯಲ್ಲಿ ಉಪೇಂದ್ರ ಮತ್ತು ಟೋಪಿವಾಲರ ಇಡೀ ತಂಡ ಭ್ರಷ್ಟಾಚಾರದ ವಿರುದ್ಧ ಅಭಿಯಾನವನ್ನು ಆರಂಭಿಸುವ ಮೂಲಕ ಚಿತ್ರದ ಯಶಸ್ಸಿನ ಸಭೆಯನ್ನು ಆಚರಿಸಿತು. ಟೋಪಿವಾಲಾ ಗಲ್ಲಾಪೆಟ್ಟಿಗೆಯಲ್ಲಿ ಸರಾಸರಿ ವ್ಯಾಪಾರವನ್ನು ಮಾಡಿತು ಮತ್ತು ಐದು ವಾರಗಳಲ್ಲಿ ಸುಮಾರು ₹ 7.2 ಕೋಟಿ  ಗಳಿಸಿ ಗಲ್ಲಾಪೆಟ್ಟಿಗೆಯಲ್ಲಿ ₹  4.8 ಕೋಟಿ ನಿವ್ವಳ ಪಾಲನ್ನು ಗಳಿಸಿದರು. ಚಲನಚಿತ್ರವು ಉಪಗ್ರಹ ಮತ್ತು ಆಡಿಯೊ ಹಕ್ಕುಗಳ ಮೂಲಕ ₹ 2.5 ಕೋಟಿಯ ಹೆಚ್ಚುವರಿ ಗಳಿಕೆಯನ್ನು ಮಾಡಿದೆ, ಆದ್ದರಿಂದ ಅದರ ನಿರ್ಮಾಣ ವೆಚ್ಚವನ್ನು ಮರುಪಡೆಯಲಾಗಿದೆ.
ಧ್ವನಿಮುದ್ರಿಕೆ
ಚಿತ್ರದ ಸಂಗೀತವನ್ನು ವಿ.ಹರಿಕೃಷ್ಣ ಸಂಯೋಜಿಸಿದ್ದಾರೆ. ಆಡಿಯೋ ಸಿಡಿಗಳನ್ನು 13 ಫೆಬ್ರವರಿ 2013 ರಂದು ಮಾರುಕಟ್ಟೆಗೆ ಬಿಡುಗಡೆ ಮಾಡಲಾಯಿತು ಮತ್ತು ಅಧಿಕೃತ ಆಡಿಯೊ ಬಿಡುಗಡೆಯನ್ನು 23 ಫೆಬ್ರವರಿ 2013 ರಂದು ಬೆಂಗಳೂರಿನ ವಿಂಡ್ಸರ್ ಮ್ಯಾನರ್ ಹೋಟೆಲ್‌ನಲ್ಲಿ ನಡೆಸಲಾಯಿತು. ರಾಜ್‌ಕುಮಾರ್ ಕುಟುಂಬದ ಮೂವರು ಸಹೋದರರಾದ ಶಿವರಾಜ್‌ಕುಮಾರ್, ರಾಘವೇಂದ್ರ ರಾಜ್‌ಕುಮಾರ್ ಮತ್ತು ಪುನೀತ್ ರಾಜ್‌ಕುಮಾರ್ ಆಡಿಯೊ ಬಿಡುಗಡೆ ಸಮಾರಂಭದಲ್ಲಿ ಚಿತ್ರದ ತಾರಾಗಣ ಮತ್ತು ಸಿಬ್ಬಂದಿ ಮತ್ತು ಇತರ ಚಲನಚಿತ್ರ ಗಣ್ಯರು ಭಾಗವಹಿಸಿದ್ದರು.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೩ ಕನ್ನಡಚಿತ್ರಗಳು
ಮಡಿವಾಳ
ಹಿಂದೂ ಧರ್ಮದ ಒಂದು ಜನಜಾತಿ. ಇವರನ್ನು ಅಗಸರು ಎಂದೂ ಕರೆಯಲ್ಪಡುತ್ತಾರೆ.
ಡಿಮೇಡೀಸ್
ಡಿಮೇಡೀಸ್ ಕ್ರಿ.ಪೂ. ಸು. 380-318. ಅಥೆನ್ಸ್‍ನ ಒಬ್ಬ ವಾಗ್ಮಿ, ರಾಜಕಾರಣನಿಪುಣ. ಜನಮನವನ್ನರಿಯುವ ಸಾಮರ್ಥ್ಯ ಹಾಗೂ ಶಕ್ತಿಯುತ ವಾಗ್ಮಿತೆಯಿಂದ ಅಥೆನ್ಸ್ ರಾಜಕಾರಣದಲ್ಲಿ ಶ್ರೀಸಾಮಾನ್ಯ ಪದವಿಯಿಂದ ಬಹು ಮುಖ್ಯ ಸ್ಥಾನಕ್ಕೆ ಏರಿದ.
ಮ್ಯಾಸಿಡಾನಿನ 2ನೆಯ ಫಿಲಿಪನ ವಿರುದ್ಧ ಒಲಿಂತಸನ ಪರವಾಗಿ ಜನರನ್ನು ಪ್ರಚೋದಿಸಲು ಡಿಮಾಸ್ತನೀಸನ ಪ್ರಯತ್ನವನ್ನು ಇವನು ವಿರೋಧಿಸಿದ. ನಾಟಕಶಾಲೆ ಮೊದಲಾದವುಗಳಲ್ಲಿ ಬಡವರಿಗೆ ಉಚಿತ ಪ್ರವೇಶ ದೊರಕಿಸಲು ಏರ್ಪಡಿಸಿದ ನಿಧಿಯನ್ನು ಯುದ್ಧಕ್ಕಾಗಿ ಬಳಸಿಕೊಳ್ಳಲು ಡಿಮಾಸ್ತನೀಸ್ ಯತ್ನಿಸಿದಾಗ, ಅದನ್ನು ಖಂಡಿಸಿದ. ಆದರೂ ತನ್ನ ದೇಶದ ಜನತೆಯೊಂದಿಗೆ ಸೇರಿ ಮ್ಯಾಸಿಡೋನಿಯನರ ವಿರುದ್ಧ ಕರನೀಯದಲ್ಲಿ ಹೋರಾಡಿ ಸೆರೆಯಾದ. ಬಂಧನದಿಂದ ಬಿಡುಗಡೆ ಹೊಂದಿದಾಗ ಮ್ಯಾಸಿಡಾನ್ ಮತ್ತು ಆತೆನ್ಸ್ ನಡುವೆ ಶಾಂತಿಗಾಗಿ ಸಂಧಾನ ನಡೆಸಿದ. ಫಿಲಿಪನ ತರುವಾಯ ಪಟ್ಟಕ್ಕೆ ಬಂದ ಅಲೆಕ್ಸಾಂಡರ್ ಮಹಾಶಯನ ಕೃಪೆಗೆ ಒಳಗಾಗಿದ್ದ. ಅಲೆಕ್ಸಾಂಡರ್ ಗ್ರೀಸನ್ನು ಗೆದ್ದಾಗ ಡಿಮಾಸ್ತನೀಸನನ್ನೂ ಮ್ಯಾಸಿಡೋನಿಯದ ವಿರೋಧಿಗಳಾದ ಇತರ ವಾಗ್ಮಿಗಳನ್ನೂ ಅಲೆಕ್ಸಾಂಡರನ ಕೋಪಕ್ಕೆ ತುತ್ತಾಗದಂತೆ ರಕ್ಷಿಸಿದ. ಲಂಚಕ್ಕಾಗಿ ಅವನು ಹೀಗೆ ಮಾಡಿದನೆಂದು ಹೇಳಲಾಗಿದೆ. ಅಲೆಕ್ಸಾಂಡರ್ ಥೀಬ್ಸನ್ನು ನಾಶಪಡಿಸಿದರೂ ಆತೆನ್ಸನ್ನು ಹಾಗೇ ಬಿಟ್ಟಿದ್ದು ಮುಖ್ಯವಾಗಿ ಡಿಮೇಡೀಸನಿಂದಾಗಿ. ಅಲೆಕ್ಸಾಂಡರನಿಗೆ ದೈವಿಕ ಮರ್ಯಾದೆಗಳನ್ನು ನೀಡಬೇಕೆಂದು ಕ್ರಿ.ಪೂ. 324ರಲ್ಲಿ ಇವನು ಸೂಚಿಸಿದ. ಆದರೆ ಅಲೆಕ್ಸಾಂಡರನ ವಿರುದ್ಧವಾಗಿ ಹಾರ್ಪಾಲಸನಿಂದ ಲಂಚ ಪಡೆದನೆಂಬ ಆಪಾದನೆ ರುಜುವಾತಾಯಿತು (ಕ್ರಿ.ಪೂ. 324-323). ಇವನು ಭಾರಿ ದಂಡ ತೆರಬೇಕಾಯಿತಲ್ಲದೆ ಪೌರತ್ವವನ್ನೂ ಕಳೆದುಕೊಂಡ. ಅಲೆಕ್ಸಾಂಡರನ ಮರಣಾನಂತರವೂ ಇವನ ಬಗ್ಗೆ ಒಳ್ಳೆಯ ಅಭಿಪ್ರಾಯ ಮೂಡಲಿಲ್ಲ. ಆದರೆ 322ರಲ್ಲಿ ಪೌರತ್ವವನ್ನು ಮರಳಿ ಪಡೆದ. ಲ್ಯಾಮಿಯನ್ ಯುದ್ಧದ (ಕ್ರಿ.ಪೂ. 323-322) ಆಂಟಿಪೇಟರನೊಂದಿಗೆ ಸಂಧಾನ ನಡೆಸಲು ಇವನನ್ನು ಕಳುಹಿಸಲಾಯಿತು. ಆತೆನ್ಸಿನಿಂದ ಓಡಿಹೋಗಿದ್ದ ಡಿಮಾಸ್ತನೀಸ್ ಮತ್ತು ಅವನ ಬೆಂಬಲಿಗರಿಗೆ ಮರಣ ದಂಡನೆ ವಿಧಿಸಬೇಕೆಂದು ನಾಗರಿಕರನ್ನು ಒಡಂಬಡಿಸಿ ಅನಂತರ ಸಂಧಾನಕ್ಕಾಗಿ ತೆರಳಿದ. ಅವನ ಸಂಧಾನದಿಂದ ಫಲಿಸಿದ ಶಾಂತಿ ಕೌಲು ಆತೆನ್ಸ್ ಜನಕ್ಕೆ ಪ್ರತಿಕೂಲಕರವಾಗಿತ್ತು. ಕ್ರಿ.ಪೂ. 319ರಲ್ಲಿ ಮತ್ತೆ ಇವನನ್ನು ಆಂಟಿಪೇಟರನ ಆಸ್ಥಾನಕ್ಕೆ ಕಳುಹಿಸಲಾಯಿತು. ಪರ್ಡಿಕಾಸನೊಂದಿಗೆ ಇವನು ಸಂಚುಹೂಡಿದನೆಂದು ಆಂಟಿಪೇಟರನೋ ಅವನ ಮಗ ಕ್ಯಸಾಂಡರನೋ ಡಿಮೇಡೀಸನನ್ನು ಕೊಲ್ಲಿಸಿದ.
ಡಿಮೇಡೀಸನ ಭಾಷಣಗಳು ಲಭ್ಯವಿಲ್ಲ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಡೈನಮೋ
ಡೈನಮೋ (ಶಕ್ತಿ ಎಂಬ ಅರ್ಥಕೊಡುವ ಗ್ರೀಕ್ ಪದ "ಡೈನಾಮಿಸ" ದಿಂದ) ಎಂಬುದು ಮೂಲತಃ ವಿದ್ಯುಚ್ಛಾಲಿತ ಜನರೇಟರಿನ ಇನ್ನೊಂದು ಹೆಸರು. ಸಾಮಾನ್ಯ ಅರ್ಥದಲ್ಲಿ ಇದು ದಿಕ್ಪರಿವರ್ತಕದ (ಕಮ್ಯುಟೇಟರ್) ಸಹಾಯದಿಂದ ಏಕಮುಖ ವಿದ್ಯುತ್ ಶಕ್ತಿಯನ್ನು ಉತ್ಪಾದಿಸುವ ಒಂದು ಯಂತ್ರವಾಗಿದೆ. ಕೈಗಾರಿಕೋಧ್ಯಮಗಳಿಗೆ ವಿದ್ಯುಚ್ಛಕ್ತಿ ಒದಗಿಸುವ ಸಾಮರ್ಥ್ಯವುಳ್ಳ ಪ್ರಪ್ರಥಮ ವಿದ್ಯುಚ್ಛಾಲಿತ ಜನರೇಟರ್ ಈ ಡೈನಮೋಗಳು. ಅಲ್ಲದೆ, ನಂತರದಲ್ಲಿ ಇದನ್ನೇ ಆಧರಿಸಿ ತಯಾರಿಸಿದ ವಿದ್ಯುತ್ ಮೋಟಾರು - ಪರ್ಯಾಯ ವಿದ್ಯುತ್ ಪ್ರವಾಹ ಜನಕ ಮತ್ತು ಆವರ್ತನ ಪರಿವರ್ತನ ಸಾಧನಗಳಂತಹ ಇತರ ವಿದ್ಯುತ್ ಶಕ್ತಿ ಪರಿವರ್ತನಾ ಸಾಧನಗಳ ಮೂಲ ತಳಹದಿಯೂ ಸಹ ಇದೇ ಆಗಿದೆ. ಪರ್ಯಾಯ ವಿದ್ಯುತ್ತಿನ ಪ್ರಾಬಲ್ಯ, ದಿಕ್ಪರಿವರ್ತಕಗಳ (ಕಮ್ಯುಟೇಟರ್‌ನ) ಪ್ರತಿಕೂಲತೆಗಳು ಮತ್ತು ಪರ್ಯಾಯ ವಿದ್ಯುತ್ತನ್ನು ಏಕಮುಖ ವಿದ್ಯುತ್‌ತನ್ನಾಗಿ ಪರಿವರ್ತಿಸುವ "ಘನಸ್ಥಿತಿ ವಿಧಾನ"ಗಳ ಸುಲಭ ಸಾಧ್ಯತೆಯ ಪರಿಣಾಮಗಳಿಂದ ವಿದ್ಯುತ್ ಉತ್ಪಾದನೆಗಾಗಿ ಡೈನಮೋಗಳನ್ನು ಬಳಸುವುದು ಈಗ ಬಹಳ ಅಪರೂಪವಾಗಿದೆ.
ಪ್ರಾದೇಶಿಕ ಬಳಕೆಯಲ್ಲಿ ಈ ಪದವು ಈಗಲೂ ಚಾಲ್ತಿಯಲ್ಲಿದ್ದು ಜನರೇಟರ್ ಎಂಬ ಪದದ ಬದಲಿಗೆ ಇದನ್ನು ಬಳಸಲಾಗುತ್ತಿದೆ. ಸ್ಥಿರವಾದ ಪರ್ಯಾಯ ಪ್ರವಾಹ ಒದಗಿಸಬಲ್ಲ ಸಾಧನವಾದರೂ, ಸೈಕಲ್ಲಿನ ಚಕ್ರದ ಹಬ್ ಸಹಾಯದಿಂದ ರಚಿಸಲ್ಪಟ್ಟ ಬೆಳಕಿನ ಶಕ್ತಿಯನ್ನು ನೀಡಬಲ್ಲ ಸಣ್ಣ ವಿದ್ಯುತ್ ಜನರೇಟರನ್ನು ಹಬ್ ಡೈನಮೋ ಎಂದು ಕರೆಯಲಾಗುತ್ತದೆ.
ವಿವರಣೆ
ಫಾರಡೆ ತತ್ವದ ಮೂಲಕ ಯಾಂತ್ರಿಕ ಸುತ್ತುಗಳನ್ನು ಏಕಮುಖ ವಿದ್ಯುತ್‌ ಪ್ರವಾಹವನ್ನಾಗಿ ಪರಿವರ್ತಿಸಲು ಸುತ್ತಬಲ್ಲ ತಂತಿ ಸುರುಳಿಗಳನ್ನು ಮತ್ತು ಕಾಂತೀಯ ಕ್ಷೇತ್ರಗಳನ್ನು ಡೈನಮೋಗಳು ಬಳಸುತ್ತವೆ. ಡೈನಮೋ ಯಂತ್ರವು ಸ್ಥಿರವಾದ ಕಾಂತಕ್ಷೇತ್ರವನ್ನು ಒದಗಿಸುವಂತಹ ಮತ್ತು ಆ ಕ್ಷೇತ್ರದಲ್ಲೇ ಸುತ್ತಬಲ್ಲ ಆರ್ಮೇಚರ್ ಎಂದು ಕರೆಯಲ್ಪಡುವ ನಿರ್ಧಿಷ್ಟ ಸುತ್ತುಗಳ ಸಮುದಾಯವನ್ನು ಹೊಂದಿದ ಸ್ಟೇಟರ್ ಎಂದು ಕರೆಯಲಾಗುವ ಸ್ಥಾಯಿ ರಚನೆಯನ್ನು ಹೊಂದಿದೆ. ಕಾಂತಕ್ಷೇತ್ರದೊಳಗಿನ ತಂತಿಯ ಚಲನೆಯು ಈ ಕ್ಷೇತ್ರವು ಲೋಹದಲ್ಲಿನ ಎಲೆಕ್ಟ್ರಾನ್‌ಗಳನ್ನು ಮುಂದಕ್ಕೆ ತಳ್ಳಿ ತಂತಿಯಲ್ಲಿ ವಿದ್ಯುತ್ ಪ್ರವಾಹವನ್ನು ಉಂಟುಮಾಡುತ್ತದೆ. ಸಣ್ಣ ಯಂತ್ರಗಳಲ್ಲಿ ಸ್ಥಿರವಾದ ಕಾಂತೀಯ ಕ್ಷೇತ್ರವು ಒಂದು ಅಥವಾ ಒಂದಕ್ಕಿಂತ ಹೆಚ್ಚು ಶಾಶ್ವತ ಅಯಸ್ಕಾಂತಗಳಿಂದ ಒದಗಿಸಲ್ಪಟ್ಟರೆ, ಬೃಹತ್ ಯಂತ್ರಗಳು ಸಾಮಾನ್ಯವಾಗಿ ಫೀಲ್ಡ್ ಕಾಯಿಲ್ಸ್ ಎಂದು ಕರೆಯಲ್ಪಡುವ ವಿದ್ಯುತ್ ಕಾಂತಗಳಿಂದ ಒದಗಿಸಲಾದ ಸ್ಥಿರ ಕಾಂತೀಯ ಕ್ಷೇತ್ರವನ್ನು ಹೊಂದಿವೆ.
ದಿಕ್ಪರಿವರ್ತಕಗಳು ಏಕಮುಖ ವಿದ್ಯುತ್‌ ಪ್ರವಾಹಗಳನ್ನು ಉತ್ಪಾದಿಸುವ ಅಗತ್ಯವನ್ನು ಹೊಂದಿದ್ದುವು. ತಂತಿಯ ಕುಣಿಕೆಗಳು ಕಾಂತೀಯ ಕ್ಷೇತ್ರದಲ್ಲಿ ಸುತ್ತುತ್ತಿರುವಾಗ ಅದರಲ್ಲಿ ಪ್ರೇರಿಸಲ್ಪಟ್ಟ ಪ್ರಚ್ಛನ್ನ ಶಕ್ತಿಯು ಪ್ರತೀ ಅರ್ಧ ಆವರ್ತನಗಳಿಗೊಮ್ಮೆ ಹಿಮ್ಮೊಗದಿಕ್ಕಿನಲ್ಲಿ ಸುತ್ತುವಂತೆ ಮಾಡಿ ಪರ್ಯಾಯ ವಿದ್ಯುತ್ ಪ್ರವಾಹವನ್ನು ಉತ್ಪಾದಿಸುತ್ತದೆ. ಆದಾಗ್ಯೂ, ವಿದ್ಯುತ್ತಿನ ಪ್ರಯೋಗದ ಹಳೆಯ ದಿನಗಳಲ್ಲಿ, ಪರ್ಯಾಯ ಪ್ರವಾಹವು ಸಾಮಾನ್ಯವಾಗಿ ತಿಳಿದಿರುವಂತಹ ಯಾವುದೇ ಉಪಯೋಗಗಳನ್ನು ಹೊಂದಿರಲಿಲ್ಲ. ವಿದ್ಯುಲ್ಲೇಪನದಂತಹ ಕೆಲವು ಕಾರ್ಯಗಳಲ್ಲಿ ವಿದ್ಯುತ್ ಶಕ್ತಿಗಾಗಿ ಹಾಳಾದ ಬ್ಯಾಟರಿಗಳಿಂದ ಒದಗಿಸಲಾಗುವ ಏಕಮುಖ ವಿದ್ಯುತ್‌ ಪ್ರವಾಹವನ್ನೇ ಬಳಸುತ್ತಿದ್ದರು. ಬ್ಯಾಟರಿಗಳ ಸ್ಥಾನವನ್ನು ತುಂಬಲು ಡೈನಮೋಗಳನ್ನು ಕಂಡುಹಿಡಿಯಲಾಯಿತು. ದಿಕ್ಪರಿವರ್ತಕಗಳು(ಕಮ್ಯುಟೇಟರ್) ಅತ್ಯಗತ್ಯವಾಗಿ ಆವರ್ತಕ ಗುಂಡಿಯಾಗಿದೆ. ಬ್ರಷಸ್ ಎಂದು ಕರೆಯಲಾಗುವ ಗ್ರಾಫೈಟ್ ಬ್ಲಾಕ್ ಸ್ಥಿರ ಸಂಪರ್ಕಗಳ ಜೊತೆಗೆ ಯಂತ್ರದ ಮಧ್ಯಭಾಗದಲ್ಲಿ ಕೂರಿಸಲಾದ ಸಂಪರ್ಕಗಳ ಸಮೂಹವನ್ನೇ ಇದು ಒಳಗೊಂಡಿದೆ. ಯಾಕೆಂದರೆ, ಹೀಗೆಯೇ ಜೋಡಿಸಲ್ಪಟ್ಟ ಹಳೆಯ ಸಂಪರ್ಕಗಳು ಲೋಹದ ಬ್ರಷ್‌ಗಳಾಗಿದ್ದುವು. ಪ್ರಚ್ಛನ್ನ ಶಕ್ತಿಯು ಹಿಮ್ಮೊಗ ದಿಕ್ಕಿನಲ್ಲಿ ಉಂಟಾದಾಗ ದಿಕ್ಪರಿವರ್ತಕಗಳು ಸುತ್ತುವಿಕೆಯ ಸಂಪರ್ಕಗಳನ್ನೂ ಸಹ ಹಿಮ್ಮೊಗವಾಗಿ ಚಲಿಸುವಂತೆ ಮಾಡಿ ಬಾಹ್ಯ ಸರ್ಕ್ಯೂಟ್‌ನ್ನು ಸಂಪರ್ಕಿಸುವಂತೆ ಮಾಡುತ್ತದೆ. ಆದ್ದರಿಂದ ಪರ್ಯಾಯ ಪ್ರವಾಹದ ಬದಲಿಗೆ ಮುಂದಕ್ಕೆ ತಳ್ಳಲ್ಪಡುವ ನೇರ ಪ್ರವಾಹವು ಉತ್ಪಾದಿಸಲ್ಪಡುತ್ತದೆ.
ಚಾರಿತ್ರಿಕ ಮೈಲಿಗಲ್ಲುಗಳು
ಅಯಸ್ಕಾಂತದ ಎರಡೂ ಧ್ರುವಗಳ ನಡುವೆ ಸುತ್ತುವ ತಾಮ್ರದ ತಟ್ಟೆಯನ್ನು ಹೊಂದಿರುವ ಮೊದಲ ವಿದ್ಯುಚ್ಛಾಲಿತ ಜನರೇಟರ್ ೧೮೩೧ರಲ್ಲಿ ಮೈಕೇಲ್ ಫಾರಡೆಯಿಂದ ಕಂಡುಹಿಡಿಯಲ್ಪಟ್ಟಿತು. ದಿಕ್ಪರಿವರ್ತಕವನ್ನು (ಕಮ್ಯುಟೇಟರ್) ಉಪಯೋಗಿಸದೇ ಇದ್ದುದರಿಂದ ಇದು ಡೈನಮೋ ಆಗಿರಲಿಲ್ಲ. ಆದರೂ, ಫಾರಡೆಯ ತಟ್ಟೆಯು ತನ್ನಲ್ಲಿನ ಕಾಂತೀಯ ಕ್ಷೇತ್ರದ ಮೂಲಕ ಏಕೈಕ ಪ್ರವಾಹ ಪಥವನ್ನು ಹೊಂದಿದ್ದುದರಿಂದ ಅತ್ಯಂತ ಕಡಿಮೆ ಪ್ರಮಾಣದ ವೋಲ್ಟೇಜ್‌ನ್ನು ಉತ್ಪಾದಿಸಿತು. ತಂತಿಗಳ ಹಲವಾರು ಸುತ್ತುಗಳನ್ನು ಕಾಯಿಲ್‌ಗೆ ಸುತ್ತುವಂತೆ ಮಾಡುವುದರಿಂದ ಅಧಿಕ ಪ್ರಮಾಣದ ಮತ್ತು ಹೆಚ್ಚು ಉಪಯೋಗವುಳ್ಳ ವೋಲ್ಟೇಜ್‌ಗಳನ್ನು ಉತ್ಪಾದಿಸಬಹುದು ಎಂದು ಫಾರಡೆ ಮತ್ತು ಇತರರು ಕಂಡುಕೊಂಡರು. ಒಟ್ಟು ಸುತ್ತುಗಳ ಸಂಖ್ಯೆಯನ್ನು ಬದಲಾಯಿಸುವುದರಿಂದ ಈ ತಂತಿಗಳ ಸುತ್ತುವಿಕೆಯು ನಮ್ಮ ಅನುಕೂಲಕ್ಕೆ ತಕ್ಕಂತೆ ಬಯಸಿದ ಯಾವುದೇ ಪ್ರಮಾಣದ ವೋಲ್ಟೇಜ್‌ನ್ನು ಉತ್ಪಾದಿಸಬಹುದು. ಆದುದರಿಂದ ನೇರ ಪ್ರವಾಹವನ್ನು ಉತ್ಪಾದಿಸುವ ಸಲುವಾಗಿ ದಿಕ್ಪರಿವರ್ತಕಗಳನ್ನು ಕಂಡುಹಿಡಿಯುವ ಅಗತ್ಯವನ್ನು ಹೊಂದಿರುವುದರ ಜೊತೆಗೆ ಇವುಗಳು ನಂತರದಲ್ಲಿ ವಿನ್ಯಾಸಗೊಳಿಸಿದ ಎಲ್ಲಾ ಜನರೇಟರ್ ವಿನ್ಯಾಸಗಳ ಪ್ರಮುಖ ಲಕ್ಷಣವಾಯಿತು.
ಜೆಡ್ಲಿಕ್‌ರ ಡೈನಮೋ
೧೮೨೭ ರಲ್ಲಿ ಹಂಗೇರಿಯಾದ ಆನ್ಯೋಸ್ ಜೆಡ್ಲಿಕ್ ವಿದ್ಯುತ್ಕಾಂತೀಯ ಸ್ವಯಂ-ತಿರುಗುಸಿಂಬಿ (ರೋಟರ್) ಎಂದು ತಾನೇ ಕರೆದುಕೊಂಡ ವಿದ್ಯುತ್ಕಾಂತೀಯತೆಯಿಂದ ಸುತ್ತುವ ಸಾಧನಗಳ ಮೇಲೆ ಪ್ರಯೋಗಗಳನ್ನು ನಡೆಸಲು ಪ್ರಾರಂಭಿಸಿದನು. ಏಕ-ಧ್ರುವ ಹೊಂದಿರುವ ವಿದ್ಯುತ್ ಪ್ರಾರಂಭಕ(ಸ್ಟಾರ್ಟರ್)ದ ಮೂಲಮಾದರಿಯಲ್ಲಿ  ಸ್ಥಿರವಾದ ಮತ್ತು ಸುತ್ತುವಂತಹ  ಎರಡೂ ಭಾಗಗಳು ವಿದ್ಯುತ್ಕಾಂತೀಯ ವಸ್ತುಗಳು. ಸೀಮೆನ್ಸ್ ಮತ್ತು ವೀಟ್‌ಸ್ಟೋನ್‌ರಿಗಿಂತ ಸುಮಾರು ಆರು ವರ್ಷಗಳ ಹಿಂದೆಯೇ ಅವನು ಡೈನಮೋದ ತತ್ವವನ್ನೂ ಸೂತ್ರೀಕರಿಸಿದನು ಆದರೆ, ಇದನ್ನು ಕಂಡುಹಿಡಿದವರಲ್ಲಿ ತಾನೇನೂ ಮೊದಲಿಗನಲ್ಲ ಎಂದು ಭಾವಿಸಿದ್ದುದರಿಂದ ಈತ ಇದರ ಒಡೆತನದ ಹಕ್ಕನ್ನು ಪಡೆದಿರಲಿಲ್ಲ. ಇವನ ಡೈನಮೋ ಸ್ವಯಂ-ತಿರುಗುಸಿಂಬಿ (ರೋಟರ್)ಗಳ ಸುತ್ತಲೂ ಕಾಂತೀಯ ಕ್ಷೇತ್ರವನ್ನು ಪ್ರೇರಿಸುವ ಸಲುವಾಗಿ ಶಾಶ್ವತ ಅಯಸ್ಕಾಂತಗಳ ಬದಲಿಗೆ ಪರಸ್ಪರ ಎದುರು-ಬದುರಾಗಿ ಜೋಡಿಸಲ್ಪಟ್ಟ ಎರಡು ವಿದ್ಯುತ್ಕಾಂತಗಳನ್ನು ಉಪಯೋಗಿಸುತ್ತಿತ್ತು. ಡೈನಮೋದ ಸ್ವಯಂ-ಪ್ರಚೋದನೆಯ ಆವಿಷ್ಕಾರವೂ ಇದೇ ಆಗಿತ್ತು.
ಪೇಸಿನೊಟ್ಟಿ ಡೈನಮೋ
ಈ ಹಳೆಯ ವಿನ್ಯಾಸಗಳು ಸಮಸ್ಯೆಗಳನ್ನು ಹೊಂದಿದ್ದುವು: ಇವು ಉತ್ಪಾದಿಸಿದ ವಿದ್ಯುತ್ ಪ್ರವಾಹವು ಕ್ಷಿಪ್ರ ಏರಿಕೆ-ಇಳಿಕೆಯನ್ನು (ಸ್ಪೈಕ್ಸ್) ಅಥವಾ ಯಾವುದೇ ತಡೆಯಿಂದ ಬೇರ್ಪಡದ ವಿದ್ಯುತ್ ಪ್ರವಾಹದ ಕಂಪನಗಳನ್ನು ಉಂಟುಮಾಡುವುದರಿಂದ ಇದರ ಪರಿಣಾಮವಾಗಿ ಇದು ಕಡಿಮೆ ಸರಾಸರಿ ಶಕ್ತಿಯುಳ್ಳ ವಿದ್ಯುತ್ ಶಕ್ತಿನ್ನು ಉತ್ಪಾದುಸುತ್ತದೆ. ಆ ಕಾಲದ ವಿದ್ಯುತ್ ಮೋಟಾರಿನಲ್ಲಿದ್ದಂತೆ, ವಿನ್ಯಾಸಗಾರರು ಕಾಂತೀಯ ಮಂಡಲದಲ್ಲಿ ಉಂಟಾಗುವ ದೊಡ್ಡ ಪ್ರಮಾಣದ ಗಾಳಿತುಂಬಿದ ಅವಕಾಶಗಳು ಉಂಟುಮಾಡುವ ಅಪಾಯಕರ ಪರಿಣಾಮಗಳನ್ನು ಪೂರ್ಣಪ್ರಮಾಣದಲ್ಲಿ ಅರಿತುಕೊಂಡಿರಲಿಲ್ಲ. ಅಂದಾಜು ಸುಮಾರು ೧೮೬೦ರ ವೇಳೆಗೆ ತಿರುಗುವ ಎರಡು ಧ್ರುವಗಳಿರುವ ಅಕ್ಷೀಯ ಸುರುಳಿ ತಂತಿಗಳ ಬದಲಿಗೆ ಸತತವಾದ ಸುತ್ತುವಿಕೆಯಿಂದ ಮುಚ್ಚಿರುವ ಕಬ್ಬಿಣದ ಉಂಗುರವೊಂದರಿಂದ ತಯಾರಿಸಿದ ಉಬ್ಬುರುಳೆಯಾಕಾರದ ಬಹುಧ್ರುವಗಳನ್ನು ಹೊಂದಿರುವ ಸುರುಳಿತಂತಿಗಳನ್ನು ದಿಕ್ಪರಿವರ್ತಕದ ಮೇಲೆ ಸಮಾನ ದೂರದಲ್ಲಿ ಸೂಚಿಸಿದ ಹಲವು ಬಿಂದುಗಳಲ್ಲಿ ಉಂಗುರದುದ್ದಕ್ಕೂ ಜೋಡಿಸುವರಿಂದ, ದಿಕ್ಪರಿವರ್ತಕವು ಹಲವು ಭಾಗಗಳಾಗಿ ವಿಭಜನೆಗೊಳಗಾಗುವ ಈ ಸಾಧನವನ್ನು ಬಳಸುವ ಮೂಲಕ ಇಟಲಿಯ ಭೌತಶಾಸ್ತ್ರ ಪ್ರಾಧ್ಯಾಪಕರಾದ ಆಂಟೋನಿಯೋ ಪಾಸಿನೋಟ್ಟಿ ಈ ಸಮಸ್ಯೆಯನ್ನು ಪರಿಹರಿಸಿದರು. ಇದರಿಂದ ಸುರುಳಿತಂತಿಯ ಕೆಲವು ಭಾಗಗಳು ಸತತವಾಗಿ ಅಯಸ್ಕಾಂತಗಳ ಮೂಲಕ ಚಲಿಸುವಂತೆ ಮಾಡುತ್ತದೆ ಹಾಗೂ ಸರಾಗವಾಗಿ ವಿದ್ಯುತ್ ಉತ್ಪಾದನೆಯಾಗುತ್ತದೆ.
ಸೀಮೆನ್ಸ್ ಮತ್ತು ವೀಟ್ಸ್‌ಟನ್ ಡೈನಮೋ (೧೮೬೭)
ಡೈನಮೋದ ಮೊದಲ ಪ್ರಾಯೋಗಿಕ ಮಾದರಿಗಳು ಡಾ|| ವರ್ನರ್ ಸೀಮೆನ್ಸ್ ಮತ್ತು ಚಾರ್ಲ್ಸ್ ವೀಟ್ಸ್‌ಟನ್‌ರಿಂದ ಸ್ವಂತಂತ್ರವಾಗಿ ಮತ್ತು ಏಕಕಾಲದಲ್ಲಿ ಘೋಷಿಸಲ್ಪಟ್ಟವು. ೧೮೬೭ರ ಜನವರಿ ೧೭ರಂದು ಸ್ಥಿರಭಾಗವನ್ನು(ಸ್ಟೇಟರ್ ಫೀಲ್ಡ್) ಉಂಟು ಮಾಡಲು ಶಾಶ್ವತ ಅಯಸ್ಕಾಂತಗಳ ಬದಲಿಗೆ ಸ್ವಯಂ-ಬಲಗೊಳ್ಳುವ ವಿದ್ಯುತ್ ಕಾಂತೀಯ ಕ್ಷೇತ್ರ ಹೊಂದಿರುವ ಸುರುಳಿತಂತಿಗಳನ್ನು ಬಳಸಿದ "ಡೈನಮೋ - ವಿದ್ಯುತ್ ಚಾಲಿತ ತಂತ್ರ" (ಈ ಪದದ ಮೊದಲ ಬಳಕೆ)ವನ್ನು ಸೀಮೆನ್ಸ್ ಬರ್ಲಿನ್ ಅಕಾಡೆಮಿಗೆ ಪ್ರಕಟಿಸಿದನು. ಈ ಅವಿಷ್ಕಾರವು ಶ್ರೀಮಂತ ಸಮಾಜಕ್ಕೆ ಘೋಷಿಸಲ್ಪಟ್ಟ ಅದೇ ದಿನ ಚಾರ್ಲ್ಸ್ ವೀಟ್ಸ್‌ಟನ್‌, ಸೀಮೆನ್ಸ್‌ನ ಮಾದರಿಯಿಂದ ತುಸು ಭಿನ್ನವಾಗಿರುವ ಅಂದರೆ, ಸೀಮೆನ್ಸ್ ಮಾದರಿಯಲ್ಲಿ ಸ್ಥಿರಭಾಗದ ವಿದ್ಯುತ್ ಕಾಂತಗಳು ರಾಟರ್‌ ಜೊತೆ ಸರಣಿರೂಪದಲ್ಲಿ ಜೋಡಿಸಲ್ಪಟ್ಟಿದ್ದರೆ, ವೀಟ್‌ಸ್ಟನ್‌ನ ಮಾದರಿಯಲ್ಲಿ ಇವು ಸಮಾಂತರವಾಗಿ ಜೋಡಿಸಲ್ಪಟ್ಟಿರುವಂತಹ ವ್ಯತ್ಯಾಸವನ್ನು ಹೊಂದಿರುವ ಇಂತಹುದೇ ಮಾದರಿಯನ್ನು ವಿವರಿಸಿದ ಪತ್ರಿಕೆಯನ್ನು ಓದಿದನು. ಶಾಶ್ವತ ಅಯಸ್ಕಾಂತಗಳ ಬದಲಿಗೆ ವಿದ್ಯುತ್ ಕಾಂತಗಳ ಬಳಕೆಯು ಡೈನಮೋದ ಶಕ್ತಿಯನ್ನು ಉತ್ಪಾದಿಸುವ ಪ್ರಮಾಣವನ್ನು ವೃದ್ಧಿಸಿ ಮೊದಲ ಭಾರಿಗೇ ಅಧಿಕ ವಿದ್ಯುತ್ ಉತ್ಪಾದನೆಯನ್ನು ಉಂಟುಮಾಡಿತು. ಈ ಆವಿಷ್ಕಾರವು ನೇರವಾಗಿ ಕೈಗಾರಿಕೋಧ್ಯಮ ವಲಯದಲ್ಲಿ ಮೊದಲ ಭಾರಿಗೆ ಪ್ರಧಾನ ವಿದ್ಯುತ್ ಬಳಕೆಯನ್ನು ಮಾಡಲು ಕಾರಣವಾಯಿತು. ಉದಾಹರಣೆಗೆ, ೧೮೭೦ರಲ್ಲಿ ಸೀಮೆನ್ಸ್ ಲೋಹ ಮತ್ತು ಇತರ ವಸ್ತುಗಳ ಉತ್ಪಾದನೆಗೆ ಬಳಸುವ ವಿದ್ಯುತ್ ಚಾಪ ಕುಲುಮೆಗಳಿಗೆ ಶಕ್ತಿಯನ್ನು ಒದಗಿಸಲು ವಿದ್ಯುತ್ ಕಾಂತೀಯ ಡೈನಮೋಗಳನ್ನು ಬಳಸಿದನು.
ಗ್ರಾಮ್ಮೆ ರಿಂಗ್ ಡೈನಮೋ
೧೮೭೦ರಲ್ಲಿ ಮೊದಲ ಭಾರಿಗೆ ಪ್ಯಾರಿಸ್‌ನಲ್ಲಿ ಕಾರ್ಯಾಚರಣೆ ಆರಂಭಿಸಿದ ವಾಣಿಜ್ಯ ಶಕ್ತಿ ಸ್ಥಾವರಗಳನ್ನು ಮೊದಲ ಭಾರಿಗೆ ವಿನ್ಯಾಸಗೊಳಿಸಿದ ಸಂದರ್ಭದಲ್ಲಿ ಝೆನೋಬ್ ಗ್ರಾಮ್ಮೆ ಪಾಸಿನೊಟ್ಟಿಯ ವಿನ್ಯಾಸವನ್ನು ೧೮೭೧ರಲ್ಲಿ ಪುನರಾವಿಷ್ಕರಿಸಿದನು. ಗ್ರಾಮ್ಮೆಯ ವಿನ್ಯಾಸದ ಇನ್ನೊಂದು ಪ್ರಯೋಜನವೆಂದರೆ, ಅಯಸ್ಕಾಂತೀಯ ಪ್ರವಾಹವು ಕಾಂತೀಯ ಕ್ಷೇತ್ರವು ಆವರಿಸಿಕೊಂಡ ಅವಕಾಶವನ್ನು ಭಾರವಾದ ಕಬ್ಬಿಣದ ತುಂಡಿನಿಂದ ತುಂಬಿ ಭರ್ತಿಮಾಡುತ್ತದೆ ಅಲ್ಲದೆ, ಸ್ಥಿರ ಮತ್ತು ತಿರುಗುವ ಭಾಗಗಳ ಮಧ್ಯೆ ಉಂಟಾಗುವ ಗಾಳಿತುಂಬಿದ ಅವಕಾಶಗಳನ್ನು ಕಿರಿದಾಗಿಸುತ್ತದೆ. ವಾಣಿಜ್ಯ ಉಧ್ಯಮಗಳಿಗೆ ಅಗತ್ಯವಿರುವಷ್ಟು ಪರಿಮಾಣದ ಶಕ್ತಿಯನ್ನು ಉತ್ಪಾದಿಸಿದ ಮೊದಲ ಯಂತ್ರವೇ ಗ್ರಾಮ್ಮೆ ಡೈನಮೋ. ಇನ್ನೂ ಹೆಚ್ಚಿನ ಅಭಿವೃದ್ಧಿಯು ಗ್ರಾಮ್ಮೆ ರಿಂಗ್ ಮೇಲೆ ನಡೆಸಲ್ಪಟ್ಟರೂ, ತಂತಿಕುಣಿಕೆಯಳ ಕೊನೆಯಿಲ್ಲದ ಸುತ್ತುವಿಕೆ ಮೂಲ ತತ್ವವು ಆಧುನಿಕ ಡೈನಮೋಗಳ ಹೃದಯಭಾಗದಲ್ಲಿದೆ.
ಬ್ರಷ್ ಡೈನಮೋ
೧೮೭೬ ರ ಬೇಸಿಗೆಯಲ್ಲಿ ಚಾರ್ಲ್ಸ್ ಎಫ್.ಬ್ರಷ್ ಶಕ್ತಿಯನ್ನೊದಗಿಸಲು ಕುದುರೆಗಳಿಂದ ಎಳೆಯಲ್ಪಡುವ ಮೆಟ್ಟು-ಯಂತ್ರವನ್ನು ಉಪಯೋಗಿಸಿ ತನ್ನ ಮೊದಲ ಡೈನಮೋವನ್ನು ಸಂಯೋಜಿಸಿದನು. ಯು.ಎಸ್ ಹಕ್ಕುಪತ್ರ(ಸ್ವಾಮ್ಯ) ಸಂಖ್ಯೆ ೧೮೯೯೯೭ "ಅಯಸ್ಕಾಂತೀಯ-ವಿದ್ಯುತ್ ಯಂತ್ರಗಳು" ೧೮೭೭ರ ಏಪ್ರಿಲ್ ೨೪ರಂದು ನೀಡಲ್ಪಟ್ಟಿತು. ಪಾರ್ಶ್ವಗಳಲ್ಲಿನ ತಂತಿಗಳು ಮತ್ತು ರಿಂಗ್‌ನ ಒಳಭಾಗಗಳು ಕಾಂತಕ್ಷೇತ್ರದ ಪರಿಣಾಮಕಾರೀ ವಲಯದ ಹೊರಗೆ ವ್ಯವಸ್ಥೆಗೊಂಡಿದ್ದು, ಅತ್ಯಧಿಕ ಪ್ರಮಾಣದ ಶಾಖವು ಉಳಿದುಕೊಂಡಿರುವಂತಹ ಗ್ರಾಮ್ಮೆ ವಿನ್ಯಾಸದ ಮೂಲಮಾದರಿಯನ್ನೇ ಬಳಸಿ ಬ್ರಷ್ ತನ್ನ ಸಂಯೋಜನೆಯನ್ನು ಆರಂಭಿಸಿದನು. ಈ ವಿನ್ಯಾಸವನ್ನು ಅಭಿವೃದ್ಧಿಗೊಳಿಸುವ ಉದ್ದೇಶವಿದ್ದುದರಿಂದ ಅವನ ರಿಂಗ್ ಆರ್ಮೇಚರ್‌ ಗ್ರಾಮ್ಮೆ ಬಳಸಿದ ಸಿಲಿಂಡರಿನಾಕಾರದಲ್ಲಿಲ್ಲದೆ ಬದಲಿಗೆ ತಟ್ಟೆ(ಡಿಸ್ಕ್)ಯಾಕಾರದಲ್ಲಿತ್ತು. ಕ್ಷೇತ್ರ ವಿದ್ಯುತ್ ಕಾಂತಗಳು ಆರ್ಮೇಚರ್ ತಟ್ಟೆಯ ಪರಿಧಿಯ ಸುತ್ತಲೂ ಜೋಡಿಸಲ್ಪಡದೆ ಅದರ ಪಾರ್ಶ್ವಗಳಲ್ಲಿ ಜೋಡಿಸಲ್ಪಟ್ಟಿದೆ. ಇದರಲ್ಲಿ ನಾಲ್ಕು ವಿದ್ಯುತ್ ಕಾಂತಗಳಿದ್ದು ಎರಡು ಉತ್ತರ ಧ್ರುವದ ಕಟ್ಟಿನಲ್ಲಿ ಮತ್ತು ಇನ್ನೆರಡು ದಕ್ಷಿಣ ಧ್ರುವದ ಕಟ್ಟಿನಲ್ಲಿ ವ್ಯವಸ್ಥೆಗೊಳಿಸಲಾಗಿತ್ತು. ಸಮಾನ ಧ್ರುವಗಳು ಪರಸ್ಪರ ವಿಕರ್ಷಿಸಲ್ಪಡುತ್ತಿದ್ದು ಆರ್ಮೇಚರ್ ತಟ್ಟೆಯ ಎರಡೂ ಬದಿಗಳಲ್ಲಿ ಒಂದೊಂದರಂತೆ ನಿಲ್ಲುತ್ತಿತ್ತು. ೧೮೮೧ ರಲ್ಲಿ ಬ್ರಷ್ ವಿದ್ಯುತ್ ಉಪಕರಣ ಕಂಪನಿಯ ಡೈನಮೋಗಳು ೮೯ ಇಂಚು ಉದ್ದ, ೨೮ ಇಂಚು ಅಗಲ ಮತ್ತು ೩೬ ಇಂಚು ಎತ್ತರ ಮತ್ತು ೪,೮೦೦ ಪೌಂಡ್‌ಗಳಷ್ಟು ಭಾರವಿತ್ತು, ಅಲ್ಲದೆ, ನಿಮಿಷಕ್ಕೆ ೭೦೦ ಭಾರಿ ವೇಗವುಳ್ಳ ಪರಿಭ್ರಮಣವನ್ನು ನಡೆಸುತ್ತಿತ್ತು ಎಂದು ವರದಿಯಾಗಿದೆ. ಇದು ಆ ಕಾಲದಲ್ಲಿನ ಅತೀ ದೊಡ್ಡ ಡೈನಮೋ ಎಂದು ನಂಬಲಾಗಿತ್ತು. ಸುಮಾರು ೪೦ ಚಾಪದೀಪಗಳನ್ನು ಬೆಳಗಲು ಇದು ಸಮರ್ಥವಾಗಿತ್ತು ಮತ್ತು ಇದಕ್ಕೆ ೩೬ ಹಾರ್ಸ್‌ಪವರ್ ಶಕ್ತಿಯ ಅಗತ್ಯವಿತ್ತು.
ವಿದ್ಯುತ್ ಮೋಟಾರು ತತ್ವಗಳ ಅವಿಷ್ಕಾರ
ಮೂಲತಃ ಉದ್ದೇಶಕ್ಕೋಸ್ಕರ ವಿನ್ಯಾಸಗೊಳಿಸಿದ್ದರೂ, ಬ್ಯಾಟರಿ ಅಥವಾ ಇನ್ನೊಂದು ಡೈನಮೋದ ಸಹಾಯದಿಂದ ಏಕಮುಖ ಪ್ರವಾಹದ ವಿದ್ಯುತ್ ಸೌಲಭ್ಯವೊದಗಿಸಿದರೆ ಡೈನಮೋ ಒಂದು ವಿದ್ಯುತ್ ಮೋಟಾರಿನಂತೆಯೂ ಕೂಡಾ ಕಾರ್ಯನಿರ್ವಹಿಸಬಲ್ಲುದು ಎಂದು ಶೋಧಿಸಲ್ಪಟ್ಟಿತು. ೧೮೭೩ರಲ್ಲಿ ವಯೆನ್ನದಲ್ಲಿ ನಡೆದ ಕೈಗಾರಿಕೋಧ್ಯಮಗಳ ಪ್ರದರ್ಶನದಲ್ಲಿ ತನ್ನ ಡೈನಮೋದ ಕೊನೆಯ ಭಾಗಗಳು ಆಕಸ್ಮಿಕವಾಗಿ ವಿದ್ಯುತ್ ಉತ್ಪಾದಿಸುವ ಇನ್ನೊಂದು ಡೈನಮೋದ ಜೊತೆಗೆ ಸಂಪರ್ಕ ಹೊಂದಿದಾಗ ಅದರ ಮಧ್ಯಭಾಗವು (ಶಾಫ್ಟ್)ತಿರುಗಲು ಪ್ರಾರಂಭಿಸಿದುದನ್ನು ಗ್ರಾಮ್ಮೆ ಗಮನಿಸಿದನು. ಇದೇನೂ ವಿದ್ಯುತ್ ಮೋಟಾರಿನ ಮೊದಲ ಪ್ರದರ್ಶಕ ಬೋಧನೆಯಾಗಿಲ್ಲದಿದ್ದರೂ, ಇದು ಪ್ರಪ್ರಥಮ ಪ್ರಯೋಗವಾಗಿದೆ. ಡೈನಮೋದ ಕಾರ್ಯನಿರ್ವಹಣೆಯಲ್ಲಿ ದಕ್ಷತೆಯನ್ನು ಒದಗಿಸುವ ವಿನ್ಯಾಸ ಲಕ್ಷಣಗಳೇ ವಿದ್ಯುತು ಮೋಟಾರಿನ ಕಾರ್ಯಚಟುವಟಿಕೆಗಳನ್ನೂ ಸಹ ದಕ್ಷಗೊಳಿಸುತ್ತದೆ ಎಂಬುದು ತಿಳಿದುಬಂತು. ಚಿಕ್ಕ ಕಾಂತೀಯ ಅವಕಾಶಗಳು (ಎರ್ ಗ್ಯಾಪ್) ಮತ್ತು ತಂತಿಯ ಹಲವು ಸುರುಳಿಗಳು ಹಲವು ಭಾಗಗಳಾಗಿ ವಿಭಜನೆಗೊಳಪಟ್ಟ ಕಮ್ಯುಟೇಟರ್‌ಗಳನ್ನೊಳಗೊಂಡ ದಕ್ಷತೆಯುಳ್ಳ ಗ್ರಾಮ್ಮೆ ವಿನ್ಯಾಸವು ಎಲ್ಲಾ ಪ್ರಾಯೋಗಿಕ ಏಕಮುಖ ಪ್ರವಾಹದ ಮೋಟಾರು ವಿನ್ಯಾಸಗಳಿಗೆ ಅಧಾರವಾಗಿದೆ.
ಎರಡು ಅಥವಾ ಹೆಚ್ಚಿನ ಡೈನಮೋಗಳು ಒಟ್ಟಿಗೇ ಕಾರ್ಯನಿರ್ವಹಿಸಬೇಕಾದ ಸಂದರ್ಭದಲ್ಲಿ ನೇರವಿದ್ಯುತ್ ಪ್ರವಾಹವನ್ನು ಉತ್ಪಾದಿಸುವ ಬೃಹತ್ ಗಾತ್ರದ ಡೈನಮೋಗಳು ಸಮಸ್ಯಾತ್ಮಕವಾಗಿರುತ್ತವೆ. ಮತ್ತು, ಒಂದರ ಇಂಜಿನ್ ಇನ್ನೊಂದರ ಇಂಜಿನ್‌ಗಿಂತ ಕಡಿಮೆ ಪ್ರಮಾಣದ ಶಕ್ತಿಯೊಂದಿಗೆ ಕೆಲಸಮಾಡುತ್ತದೆ. ಪ್ರಭಲವಾದ ಇಂಜಿನ್ ಹೊಂದಿದ ಡೈನಮೋಗಳು ದುರ್ಬಲ ಇಂಜಿನ್ ಹೊಂದಿರುವ ಡೈನಮೋವನ್ನು ಮೋಟಾರಿನಂತೆ ದುರ್ಬಲ ಇಂಜಿನ್‌ ಉಳ್ಳ ಡೈನಮೋದ ಸುತ್ತುವಿಕೆಯ ವಿರುದ್ಧ ದಿಕ್ಕಿನಲ್ಲಿ ಚಲಿಸುವಂತೆ ಮಾಡುತ್ತವೆ. ಅಂತಿಮವಾಗಿ, ಹಲವಾರು ಡೈನಮೋಗಳಿಗೆ ಒಂದೇ ಶಕ್ತಿಯ ಮೂಲದಿಂದ ಶಕ್ತಿಯನ್ನು ಒದಗಿಸಿದಾಗ, ಈ ಎಲ್ಲಾ ಡೈನಮೋಗಳು ಈ ಅಸಮತೋಲನವನ್ನು ಸರಿದೂಗಿಸಲು ಜಾಕ್‌ಶಾಫ್ಟ್ ಬಳಸಿ ತಮ್ಮ ಎಲ್ಲಾ ಇಂಜಿ‍ನ್‌ಗಳು ಮತ್ತು ರೋಟಾರ್‌ಗಳು ಪರಸ್ಪರ ಸಂಪರ್ಕವೇರ್ಪಡುವಂತೆ ಏಕಕಾಲದಲ್ಲಿ ಭದ್ರಪಡಿಸಿಕೊಳ್ಳಲೇಬೇಕಾಗುತ್ತದೆ.
ದಿಕ್ಪರಿವರ್ತಿಸುವ ಏಕಮುಖ ವಿದ್ಯುತ್‌ಪ್ರವಾಹದ ಉತ್ಪಾದಕವಾಗಿ ಡೈನಮೋ
ಸಡಿಲಿಸಬಲ್ಲ ಉಂಗುರ ಅಥವಾ ತಿರುಗುಸಿಂಬಿ (ರೋಟಾರ್)ಯನ್ನು ಹೊಂದಿರುವ ಪರ್ಯಾಯ ಪ್ರವಾಹ ವಿದ್ಯುತ್ ಜನಕವು "ಆವರ್ತಕ" ಎಂಬ ಹೆಸರಿನೊಂದಿಗೆ ಕರೆಯಾಗುತ್ತಿರುವಾಗಲೇ ಪರ್ಯಾಯ ಪ್ರವಾಹ ವಿದ್ಯುತ್ತಿನ ಶೋಧನೆಯ ಬಳಿಕ ಮತ್ತು, ಈ ಪರ್ಯಾಯ ವಿದ್ಯುತ್ ಯಾವುದಕ್ಕಾದರೂ ಬಳಕೆಯಾಗಬಹುದೆಂಬ ಸತ್ಯ ತಿಳಿದ ಮೇಲೆ ಡೈನಮೋ ಎಂಬ ಪದವು "ದಿಕ್ಪರಿವರ್ತಿಸಿದ ಏಕಮುಖ ಪ್ರವಾಹ ವಿದ್ಯುತ್ ಜನಕ " ಎಂಬ ಹೆಸರಿನೊಂದಿಗೆ ಉದ್ಯುಕ್ತವಾಗಿ ಸಂಯೋಜನೆಗೊಂಡಿತು.
ಸಡಿಲಿಸಬಲ್ಲ ಉಂಗುರ ಅಥವಾ ತಿರುಗುಸಿಂಬಿ (ರೋಟಾರ್)ಯನ್ನು ಹೊಂದಿರುವ ಪರ್ಯಾಯ ಪ್ರವಾಹ ವಿದ್ಯುತ್ ಮೋಟಾರನ್ನು ಸಮಾನುಪಾತದ ಮೋಟಾರು ಎಂದು ಸೂಚಿಸಲಾಯಿತು ಮತ್ತು ದಿಕ್ಪರಿವರ್ತಿಸಿದ ಏಕಮುಖ ಪ್ರವಾಹ ವಿದ್ಯುತ್ ಜನಕವು ವಿದ್ಯುತ್ ಜನಕದ ತತ್ವವನ್ನೇ ಬಳಸಿ ಕಾರ್ಯನಿರ್ವಹಿಸುತ್ತದೆ ಎಂದು ತಿಳಿದಿದ್ದರೂ ಸಹ "ವಿದ್ಯುತ್ ಮೋಟಾರು " ಎಂದೇ ಕರೆಯಲ್ಪಟ್ಟಿತು.
ಚಕ್ರೀಯ ಭ್ರಮಣ ಪರಿವರ್ತಕಗಳ ಅಭಿವೃದ್ಧಿ
ಚಕ್ರೀಯಭ್ರಮಣ ಪರಿವರ್ತಕವು ಆಂತರಿಕವಾಗಿ ಯಾವುದೇ ಮಾದರಿಯ ವಿದ್ಯುತ್ ಶಕ್ತಿಯನ್ನು ಇನ್ಯಾವುದೇ ವಿಧದ ಶಕ್ತಿಗೆ ನೇರವಾಗಿ ಪರಿವರ್ತಿಸಬಹುದು. ಇದು ನೇರ ಪ್ರವಾಹ ಮತ್ತು ಪರ್ಯಾಯ ಪ್ರವಾಹ, ಮೂರು ಪ್ರವಾಹವುಳ್ಳ ವಿದ್ಯುತ್ ಸರಬರಾಜು ಮತ್ತು ಒಂದೇ ಪ್ರವಾಹವುಳ್ಳ ಸರಬರಾಜು, ೨೫ ಹರ್ಟ್ಸ್ ಪರ್ಯಾಯ ಪ್ರವಾಹ ಮತ್ತು ೬೦ ಹರ್ಟ್ಸ್ ಪರ್ಯಾಯ ಅಥವಾ ಏಕಕಾಲದಲ್ಲಿ ಇನ್ನು ಹೆಚ್ಚಿನ ವೋಲ್ಟೇಜ್ ಉಳ್ಳ ವಿವಿಧ ಪ್ರವಾಹಗಳ ನಡುವೆ ಪರಸ್ಪರ ಪರಿವರ್ತನೆಗಳನ್ನೊಳಗೊಂಡಿದೆ. ಯಾವುದೇ ಆಕಸ್ಮಿಕ ಏರಿಳಿತಗಳುಂಟಾಗದಂತೆ ಅಥವಾ ಬಳಸಿದ ವಿದ್ಯುತ್ ಪರಿಮಾಣದಲ್ಲಿ ಕ್ಷಿಪ್ರ ಇಳಿಕೆ ಕಂಡುಬಂದರೆ ಅದನ್ನು ಸರಿದೂಗಿಸಲು ನಿಯಂತ್ರಕ ಚಕ್ರದಂತೆ ಕಾರ್ಯನಿರ್ವಹಿಸುವ ಸಲುವಾಗಿ ತಿರುಗುಸಿಂಬಿಯ (ರೋಟರ್) ಗಾತ್ರ ಮತ್ತು ದ್ರವ್ಯರಾಶಿಯು ಬೃಹತ್ ಪರಿಮಾಣದಲ್ಲಿರುವಂತೆ ಮಾಡಲಾಗಿದೆ. ಮಾದರಿಯ ತಿರುಗುಸಿಂಬಿಯ (ರೋಟರ್) ಪರಿವರ್ತಕಗಳು ೧೯೬೦ರ ಅಂತ್ಯದವರೆಗೂ ಸಹ ಮನ್‌ಹತ್ತನ್ ಪಶ್ಚಿಮಭಾಗದ ಐಆರ್‌ಟಿ ಸುರಂಗಗಳ ಬಳಕೆಗಾಗಿ ಬಳಕೆಯಲ್ಲಿದ್ದು ಅನಂತರದಲ್ಲಿಯೂ ಕೆಲವು ವರ್ಷಗಳವರೆಗೆ ಬಳಕೆಯಲ್ಲಿದ್ದುವು. ಇವುಗಳಿಗೆ ೨೫ಹರ್ಟ್ಸ್ ಪರ್ಯಾಯ ವಿದ್ಯುತ್ತಿನಿಂದ ಶಕ್ತಿಯನ್ನೊದಗಿಸಿದ್ದು ಇವು ರೈಲಿಗಾಗಿ ಒದಗಿಸಿದ ನೇರ ಪ್ರವಾಹವು ಅಂದಾಜು ಸುಮಾರು ೫೦೦ ವೋಲ್ಟ್‌ಗಳಾಗಿದ್ದುವು.
ಚಕ್ರೀಯಭ್ರಮಣ ಪರಿವರ್ತಕಗಳ (ರೋಟರಿ ಕನ್ವರ್ಟರ್) ತಂತ್ರಜ್ಞಾನವು ೨೦ನೇ ಶತಮಾನದ ಪೂರ್ವಾರ್ಧದಲ್ಲಿ ಕಿರಿದಾಗಿದ್ದ, ಶಬ್ಧ ಅಥವಾ ಕಂಪನಗಳನ್ನು ಉಂಟುಮಾಡದ ಮತ್ತು ಅಲ್ಪ ಪ್ರಮಾಣದ ಸಂರಕ್ಷಣೆಯ ಅಗತ್ಯವಿರುವ ಪಾದರಸ-ಹಬೆ ಶುದ್ಧಿಕಾರಕಗಳಿಂದ ಸ್ಥಳಾಂತರಗೊಂಡಿತ್ತು. ಇದೇ ಪರಿವರ್ತನೆಯ ಕಾರ್ಯಗಳು ಈಗ ಘನಸ್ಥಿತಿಯ ವಿದ್ಯುತ್ ಅರೆವಾಹಕ ಸಾಧನಗಳಿಂದ ನಡೆಸಲ್ಪಡುತ್ತದೆ.
ಆಧುನಿಕ ಬಳಕೆಗಳು
ಅರೆವಾಹಕ ದಿಷ್ಟಿಕಾರಿಯನ್ನು ಹೊಂದಿದ ಪರಿವರ್ತಕಗಳು ಅಸಮರ್ಥವೆನಿಸಿದ ಕೆಲವು ಕಡಿಮೆ ಶಕ್ತಿ ಬಳಕೆಯಾಗುವ ಅನ್ವಯಗಳಲ್ಲಿ, ವಿಶೇಷವಾಗಿ, ಕಡಿಮೆ ವೋಲ್ಟೇಜ್ ಉಳ್ಳ ಏಕಮುಖ ವಿದ್ಯುತ್ ಅಗತ್ಯವಿರುವ ಕಾರ್ಯಗಳಲ್ಲಿ ಡೈನಮೋಗಳು ಈಗಲೂ ಸಹ ಬಳಕೆಯಲ್ಲಿವೆ. ಕೈಯನ್ನೇ ಕ್ರಾಂಕ್ ಆಗಿ ಬಳಸುವ ಡೈನಮೋಗಳು ಗಡಿಯಾರದಂತಹ ರಚನೆಯುಳ್ಳ ರೇಡಿಯೋಗಳಲ್ಲಿ, ಬ್ಯಾಟರಿದೀಪಗಳಲ್ಲಿ, ಮೊಬೈಲ್ ಫೋನ್‌ಗಳಿಗೆ ವಿದ್ಯುತ್ತನ್ನು ಆವೇಶಿಸುವ ಸಾಧನಗಳಲ್ಲಿ ಮತ್ತು ಬ್ಯಾಟರಿಗಳನ್ನು ಮರುಭರ್ತಿಮಾಡಲು ಮಾನವಶಕ್ತಿ ಬಳಕೆಯಾಗುವ ಇತರ ಸಾಧನಗಳಲ್ಲಿ ಇವುಗಳನ್ನು ಬಳಸಲಾಗುತ್ತದೆ.
ಬಾಹ್ಯ ಕೊಂಡಿಗಳು‌
ವರ್ಗ:ವಿದ್ಯುತ್ ಜನರೇಟರುಗಳು‌ ವರ್ಗ:ಹಂಗೇರಿಯಿಯಾದ ಅನ್ವೇಷಣೆಗಳು‌ ವರ್ಗ:ವಿದ್ಯುಚ್ಛಾಸ್ತ್ರ
ಅಕ್ಕ ಪಕ್ಕ (ಚಲನಚಿತ್ರ)
ಅಕ್ಕ ಪಕ್ಕ ಯುಕೆ ದಾಸ್ ನಿರ್ದೇಶನದ 2013 ರ ಕನ್ನಡ ಹಾಸ್ಯ ಚಲನಚಿತ್ರವಾಗಿದೆ. ಚಿತ್ರವನ್ನು ಲಲಿತಾ ದೀಪ್ ಆರ್ಟ್ಸ್ ನಿರ್ಮಿಸಿದೆ. ಈ ಚಲನಚಿತ್ರವು 1989 ರ ಅಮೇರಿಕನ್ ಚಲನಚಿತ್ರ ಸೀ ನೋ ಇವಿಲ್, ಹಿಯರ್ ನೋ ಇವಿಲ್ ಅನ್ನು ಆಧರಿಸಿದೆ, ಆ ಅಮೇರಿಕನ್ ಚಲನಚಿತ್ರವು ಹಿಂದಿ ಚಲನಚಿತ್ರಗಳಾದ ಹಮ್ ಹೈ ಕಮಾಲ್ ಕೆ ಮತ್ತು ಪ್ಯಾರೆ ಮೋಹನ್, ಮರಾಠಿ ಚಲನಚಿತ್ರ ಏಕಾ ಪೇಕ್ಷಾ ಏಕ್, ತಮಿಳು ಚಲನಚಿತ್ರ ಆಂಡಿಪಟ್ಟಿ ಅರಸಂಪಟ್ಟಿ ಮತ್ತು ಕನ್ನಡ ಚಲನಚಿತ್ರ ಬದುಕು ಜಟಕಾ ಬಂಡಿಗಳಿಗೆ ಸ್ಫೂರ್ತಿಯಾಗಿದೆ.
ವಿಮರ್ಶೆ
ಚಲನಚಿತ್ರವು 12 ಏಪ್ರಿಲ್ 2013 ರಂದು ಬಿಡುಗಡೆಯಾಯಿತು. ಟೈಮ್ಸ್ ಆಫ್ ಇಂಡಿಯಾ ಚಿತ್ರಕ್ಕೆ 5 ರಲ್ಲಿ 2 ನಕ್ಷತ್ರಗಳನ್ನು ನೀಡಿ ಹೀಗೆ ಬರೆದಿದೆ- "ಕಳಪೆ ಚಿತ್ರಕಥೆ ಮತ್ತು ದುರ್ಬಲ ನಿರೂಪಣೆಯೊಂದಿಗೆ, ನಿರ್ದೇಶಕರು ಚಲನಚಿತ್ರದ ಯಾವುದೇ ಭಾಗದಲ್ಲಿ ಪ್ರಭಾವ ಬೀರಲು ವಿಫಲರಾಗಿದ್ದಾರೆ."
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೩ ಕನ್ನಡಚಿತ್ರಗಳು
ಅಂದರ್ ಬಾಹರ್ (ಚಲನಚಿತ್ರ)
ಅಂದರ್ ಬಾಹರ್ 2013 ರ ಕನ್ನಡ ಆಕ್ಷನ್ ಚಿತ್ರವಾಗಿದ್ದು, ಇದರಲ್ಲಿ ಶಿವರಾಜ್‌ಕುಮಾರ್ ಮತ್ತು ಪಾರ್ವತಿ ನಾಯಕರಾಗಿ ನಟಿಸಿದ್ದಾರೆ. ಈ ಚಿತ್ರವನ್ನು ಫಣೀಶ್ ರಾಮನಾಥಪುರ ನಿರ್ದೇಶಿಸಿದ್ದಾರೆ ಮತ್ತು ಲೆಜೆಂಡ್ಸ್ ಇಂಟರ್ನ್ಯಾಷನಲ್ ಗ್ರೂಪ್ ಬ್ಯಾನರ್ ಅಡಿಯಲ್ಲಿ USA ಕನ್ನಡಿಗ ಸ್ನೇಹಿತರ ಒಬ್ಬ ಹೋಸ್ಟ್ ನಿರ್ಮಿಸಿದ್ದಾರೆ. ಜನಪ್ರಿಯ ಹಿನ್ನೆಲೆ ಗಾಯಕ ವಿಜಯ್ ಪ್ರಕಾಶ್ ಅವರು ಈ ಚಿತ್ರಕ್ಕೆ ಸಂಗೀತ ಸಂಯೋಜಕರಾಗಿ ಪದಾರ್ಪಣೆ ಮಾಡಿದರು
ಹೊಸದಾಗಿ ಮದುವೆಯಾದ ಒಬ್ಬ ಕ್ರಿಮಿನಲ್ ಮತ್ತು ಅವನ ಹೆಂಡತಿಯ ನಡುವಿನ ಸಂಬಂಧದ ಕಥೆಯನ್ನು ಚಿತ್ರ ಹೇಳುತ್ತದೆ.
ಬಿಡುಗಡೆ
ಚಿತ್ರವು 5 ಏಪ್ರಿಲ್ 2013 ರಂದು ಕರ್ನಾಟಕದಾದ್ಯಂತ ಬಿಡುಗಡೆಯಾಯಿತು.
ವಿಮರ್ಶೆ
Oneindia ಎಂಟರ್‌ಟೈನ್‌ಮೆಂಟ್ ವೆಬ್‌ಸೈಟ್ ಚಿತ್ರಕ್ಕೆ ನಾಲ್ಕು ನಕ್ಷತ್ರಗಳನ್ನು ನೀಡಿತು, ಇದು ಪ್ರೇಕ್ಷಕರು ಮತ್ತು ಪತ್ರಿಕಾ ಮಾಧ್ಯಮದಿಂದ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು. ಚಲನಚಿತ್ರವನ್ನು "ಒಂದು ಉತ್ತಮ ವಾಚ್ ಆಗಿರುವ ಫ್ಯಾಮಿಲಿ ಎಂಟರ್‌ಟೈನರ್" ಎಂದು ಹೇಳಲಾಗಿದೆ.,
ಧ್ವನಿಮುದ್ರಿಕೆ
ಧ್ವನಿಮುದ್ರಿಕೆಯನ್ನು 10 ಫೆಬ್ರವರಿ 2013 ರಂದು ಬಿಡುಗಡೆ ಮಾಡಲಾಯಿತು.
ಹಿನ್ನೆಲೆ ಸಂಗೀತ
ವಿಜಯ್ ಪ್ರಕಾಶ್ ಮತ್ತು ಪ್ರಿತೇಶ್ ಮೆಹ್ತಾ ಹಿನ್ನೆಲೆ ಸಂಗೀತ ಸಂಯೋಜಿಸಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೩ ಕನ್ನಡಚಿತ್ರಗಳು
ಆಲನ್ ಕನಿಂಗ್ಹ್ಯಾಂ
ಆಲನ್ ಕನಿಂಗ್ಹ್ಯಾಂ (7 ಡಿಸೆಂಬರ್ 1784 – 30 ಒಕ್ಟೋಬರ್ 1842) ಸ್ಕಾಟ್ಲಂಡ್‍ನ ಕವಿ.ಲೇಖಕ.
ಬಾಲ್ಯ
ಡಮ್ಫ್ರಿಷೈರಿನ ಡಾಲ್ವಿಂಗ್ಟನ್ನಲ್ಲಿ ಹುಟ್ಟಿದ. ಇವನ ತಂದೆಗೂ ರಾಬರ್ಟ್ ಬರ್ನ್ಸ್ ಕವಿಗೂ ಗೆಳೆತನವಿತ್ತಾದ ಕಾರಣ ಕನಿಂಗ್ಹ್ಯಾಮನಿಗೆ ಬಾಲ್ಯದಲ್ಲಿ ಆ ಕವಿಮಹಾಶಯನ ಪರಿಚಯ ಲಾಭವಾಯಿತು. ಕಲ್ಲುಕೆಲಸ ಮಾಡುತ್ತಿದ್ದ ತನ್ನ ಅಣ್ಣನೊಡನೆ ಈತ ಕೆಲಸ ಕಲಿಯಲು ಸೇರಿದನಾದರೂ ಬಿಡುವು ದೊರೆತಾಗಲೆಲ್ಲ ವ್ಯಾಸಂಗ, ಲಾವಣಿರಚನೆಗಳಲ್ಲಿ ಆಸಕ್ತನಾಗಿರುತ್ತಿದ್ದ.
ಸಾಹಿತ್ಯ ರಚನೆ
ಕ್ರೋಮೆಕ್ ಸಂಪಾದಿಸಿರುವ ರಿಮೇನ್ಸ್‌ ಆಫ್ ನಿತ್ಷೇಡ್ ಅಂಡ್ ಗ್ಯಾಲೊವೆ ಸಾಂಗ್ (1810) ಎಂಬುದರಲ್ಲಿ ಕನಿಂಗ್ಹ್ಯಾಂನ ಕವನಗಳನ್ನು ಕಾಣಬಹುದು. ತನ್ನ ಕವನಗಳಿಂದಾಗಿ ಈತನಿಗೆ ಸ್ಕಾಟ್ ಮತ್ತು ಹಾಗ್‍ರ ಗೆಳೆತನದ ಲಾಭವಾಯಿತು. ಹೀಗಾಗಿ ಈತ ಲಂಡನ್‍ಗೆ ಹೋಗಿ ಅಲ್ಲಿ ಸಂಸತ್ತಿನ ವರದಿಗಾರನಾಗಿಯೂ ಶಿಲ್ಪಿ ಚಾಂಟ್ರೆಯ ಸಹಾಯಕನಾಗಿಯೂ ಕೆಲಸಮಾಡುತ್ತ ತನ್ನ ಸಾಹಿತ್ಯ ಚಟುವಟಿಕೆಗಳನ್ನು ಮುಂದುವರಿಸಿದ. ಈತನ ಪ್ರಸಿದ್ಧ ಕೃತಿಗಳೆಂದರೆ ಟ್ರೆಡಿಷನಲ್ ಟೇಲ್ಸ್‌ ಆಫ್ ದಿ ಇಂಗ್ಲಿಷ್ ಅಂಡ್ ಸ್ಕಾಟಿಷ್ ಪೆಸೆಂಟ್ರಿ (1822), ದಿ ಸಾಂಗ್ಸ್‌ ಆಫ್ ಸ್ಕಾಟ್ಲೆಂಡ್, ಏನ್ಷಂಟ್ ಅಂಡ್ ಮಾಡರ್ನ್ (1825), ಲೈವ್ಸ್‌ ಆಫ್ ದಿ ಮೋಸ್ಟ್‌ ಎಮಿನೆಂಟ್ ಬ್ರಿಟಿಷ್ ಪೇಂಟರ್ಸ್, ಸ್ಕಲ್ಪ್ಟರ್ಸ್‌ ಅಂಡ್ ಆರ್ಕಿಟೆಕ್ಟ್‌್ಸ (1829-33). ಲೈಫ್ ಆಫ್ ಸರ್ ಡೇವಿಡ್ ವಿಲ್ಕಿ (1843). ಈತನ ಪ್ರಸಿದ್ಧ ಕವನ ಎ ವೆಟ್ ಷೀಟ್ ಅಂಡ್ ಎ ಪ್ಲೋಯಿಂಗ್ ಸಿ ಎನ್ನುವುದು ಮೇಲೆ ಹೇಳಿದ ಎರಡನೆಯ ಗ್ರಂಥದಲ್ಲಿ ಸೇರಿದೆ. ಇಷ್ಟಲ್ಲದೆ ಈತ ರಾಬರ್ಟ್ ಬರ್ನ್ಸನ ಕೃತಿಗಳನ್ನು ಸಂಪಾದಿಸಿದ್ದಾನೆ ಹಾಗೂ ಮೂರು ಕಾದಂಬರಿಗಳನ್ನು ಬರೆದಿದ್ದಾನೆ.
ಬಾಹ್ಯ ಸಂಪರ್ಕಗಳು
ವರ್ಗ:ಕವಿಗಳು ವರ್ಗ:ಆಂಗ್ಲ ಭಾಷೆಯ ಲೇಖಕರು
ವಿಕೆಟ್-ಕೀಪರ್
ಕ್ರಿಕೆಟ್ ಆಟದಲ್ಲಿ ವಿಕೆಟ್-ಕೀಪರ್ (ವಿಕೆಟ್ ಕೀಪರ್ ಎಂದೂ ಉಚ್ಚರಿಸಲಾಗುತ್ತದೆ, ಹಾಗು ಸಾಮಾನ್ಯವಾಗಿ(ಕ್ಷೇತ್ರ ರಕ್ಷಕ) ಕೀಪರ್ ಎಂದು ಮಾತ್ರ ಹೇಳಲಾಗುತ್ತದೆ.)ಫೀಲ್ಡಿಂಗ್ ತಂಡದ ಆಟಗಾರನಾಗಿರುವ ಈತ, ಚೆಂಡನ್ನು ಎದುರಿಸುವ ಬ್ಯಾಟ್ಸ್‌ಮನ್ ನ ಬ್ಯಾಟಿನ ಕಾಪುನೆಲೆಯನ್ನು(ಗಾರ್ಡ್) ಪಡೆದ ವಿಕೆಟ್ ನ ಅಥವಾ ಸ್ಟಂಪ್ ಗಳ(ವಿಕೆಟ್ ನ ಮೂರು ಕೋಲುಗಳು) ಹಿಂದೆ ನಿಂತಿರುತ್ತಾನೆ. ಫೀಲ್ಡಿಂಗ್ ಮಾಡುವ ತಂಡದಲ್ಲಿ ವಿಕೆಟ್-ಕೀಪರ್ ಗೆ ಮಾತ್ರ ಕೈಗವಸು ಹಾಗು ಕಾಲಿಗೆ ಬಾಹ್ಯ ರಕ್ಷಾಕವಚ ಧರಿಸಲು ಅನುಮತಿ ನೀಡಲಾಗಿರುತ್ತದೆ.
ಉದ್ದೇಶಗಳು
ಕೀಪರ್ ನ ಪ್ರಮುಖ ಕೆಲಸವೆಂದರೆ ಬ್ಯಾಟ್ಸ್‌ಮನ್ ಮೂಲಕ ಹಾದುಹೋಗುವ ಚೆಂಡಿನ ಎಸೆತಗಳನ್ನು ತಡೆಯುವುದು.(ರನ್ ಗಳನ್ನು ಗಳಿಸದಂತೆ ತಡೆಹಿಡಿಯುವುದು), ಆದರೆ ಈತ ಹಲವಾರು ವಿಧಗಳಲ್ಲಿ ಬ್ಯಾಟ್ಸ್‌ಮನ್ ನನ್ನು ಔಟು ಮಾಡುವ ಪ್ರಯತ್ನವನ್ನೂ ಸಹ ಮಾಡಬಹುದು:
ಕೀಪರ್ ನ ಸ್ಥಾನವು ಬೌಲರ್ ಮೇಲೆ ಹೆಚ್ಚು ಅವಲಂಬಿತವಾಗಿರುತ್ತದೆ: ವೇಗದ ಬೌಲಿಂಗ್ ಗಾಗಿ ಆತ ಸ್ಟಂಪ್ ಗಳ ಸ್ವಲ್ಪ ಅಂತರದಲ್ಲಿ ಬಾಗಿ ನಿಲ್ಲುತ್ತಾನೆ. ಇದರಿಂದಾಗಿ ಬ್ಯಾಟ್ಸ್‌ಮನ್ ನಿಂದ ಬೀಸಲ್ಪಡುವ ಎಜ್ ಗಳಿಗೆ ಪ್ರತಿಕ್ರಿಯಿಸಲು ಸಮಯಾವಕಾಶ ದೊರೆಯುತ್ತದೆ. ನಿಧಾನ ಗತಿಯ ಬೌಲಿಂಗ್ ಗಾಗಿ, ಆತ ಸ್ಟಂಪ್ ಗಳ ತೀರ ಸಮೀಪಕ್ಕೆ ಬರುತ್ತಾನೆ.(ಇದು "ಸ್ಟ್ಯಾಂಡಿಂಗ್ ಅಪ್(ಎದ್ದು ನಿಲ್ಲುವುದು) ಎಂದು ಪರಿಚಿತವಾಗಿದೆ), ಇದು ಬ್ಯಾಟ್ಸ್‌ಮನ್ ಗೆ ಕ್ರೀಸ್ ನೊಳಗೆ ಉಳಿಯುವಂತೆ ಒತ್ತಡ ಹಾಕುತ್ತದೆ ಅಥವಾ ಔಟ್ ಆಗಬಹುದಾದ ಅಪಾಯ ಹೆಚ್ಚಿಸುತ್ತದೆ. ವೇಗದ ಬೌಲಿಂಗ್ ನಲ್ಲಿ "ಎದ್ದು ನಿಲ್ಲುವ" ಸಾಮರ್ಥ್ಯವು, ಕೀಪರ್ ನ ಅನುಭವವನ್ನು ಅವಲಂಬಿಸಿರುತ್ತದೆ, ಉದಾಹರಣೆಗೆ ಗಾಡ್ಫ್ರೇ ಇವಾನ್ಸ್,ಅವರು, ಅಲೆಕ್ ಬೆಡ್ಸರ್ ರ ಬೌಲಿಂಗ್ ನಲ್ಲಿ ಯಾವಾಗಲೂ ಎದ್ದು ನಿಲ್ಲುತ್ತಿದ್ದರು.
ವಿಕೆಟ್-ಕೀಪಿಂಗ್ ಒಂದು ವಿಶಿಷ್ಟ ವಿಭಾಗವಾಗಿದ್ದು, ಒಬ್ಬ ನುರಿತ ಬ್ಯಾಟ್ಸ್‌ಮನ್ ಅಥವಾ ಬೌಲರ್ ನಿಂದ ನಿರೀಕ್ಷಿಸಲಾಗುವ ಮಟ್ಟಕ್ಕೆ ಸರಿಸಮನಾಗಿ ತರಬೇತಿ ಪಡೆದಿರುವ ಅಗತ್ಯವಿರುತ್ತದೆ. ಆದಾಗ್ಯೂ, ಇತ್ತೀಚಿನ ದಿನಗಳಲ್ಲಿ ಕೀಪರ್, ಮಧ್ಯಮ ಕ್ರಮಾಂಕದ ಬ್ಯಾಟಿಂಗ್ ನೈಪುಣ್ಯ ಹೊಂದಿರಬೇಕೆಂದು ನಿರೀಕ್ಷಿಸಲಾಗುತ್ತದೆ. ಅಂದರೆ ಆತ ಕಡೇಪಕ್ಷ ಮಧ್ಯಮ ಕ್ರಮಾಂಕದಲ್ಲಿ ಬ್ಯಾಟಿಂಗ್ ಮಾಡಲು ಅರ್ಹನಾಗಿರಬೇಕು. ಅಗ್ರ-ಕ್ರಮಾಂಕದಲ್ಲಿ ಬ್ಯಾಟಿಂಗ್ ಮಾಡಲು ಸಮರ್ಥರಾಗಿರುವ ವಿಕೆಟ್-ಕೀಪರ್ ಗಳನ್ನು ಅನೌಪಚಾರಿಕವಾಗಿ ಕೀಪರ್/ಬ್ಯಾಟ್ಸ್‌ಮನ್ ಎಂದು ಕರೆಯಲಾಗುತ್ತದೆ.